Pujana maisuaren oroimenez — dantzan.eus\nHemen zaude: Hasiera › Hemeroteka › Pujana maisuaren oroimenez\nJose Lorenzo Pujana Ordiziako dantza maisu handia jaio zela 150 urte bete dira aurten. Hura omentzeko, dantza asteburu berezia prestatu dute Amets Bide dantza taldekoek\n2018a urte berezia da Ordiziarentzat, eta baita dantzarentzat ere. Batetik, hiribilduaren 750. urteurrena ospatzen ari da udalerria; eta, bestetik, 150 urte dira Jose Lorenzo Pujana dantza maisu ordiziar handia jaio zela. Bere garaian Iztueta maisuak egin bezala, Pujanak dantzari lotutako ibilbide oparoa egin zuen, eta dantzaren transmisioan burututako lana azpimagarria izan zen.\nBi urteurrenak batu nahian, Ordiziako Amets Bide dantza taldea, sekula baino dantza asteburu bereziagoa eta oparoagoa prestatzen ari da. Etzi ekingo diote egitarauari, eta igandera arte jarraituko du.\nHelburuak ere hainbat badituzte Amets bideko dantzariek: dantzak Ordiziako herrian izan duen garapena ezagutaraztea, dantzaren balioa erakustea eta dantza-ohiturak sendotzea. Azkenik, Pujana dantza maisu handia omentzea ere bai.\nLehenengo, ostiralean haurren txanda izango da. Izan ere, umeen emanaldiarekin ekingo diote dantza asteburuari. Lau urteko txikienetatik hasi eta 12 urtera artekoen taldeek egingo dute dantza emanaldia, Ordiziako Plaza Nagusian, etzi 19:00etan hasita.\nLarunbatean, berriz, 2015ean sortu zuten Ordiziako zortzikoaren 3. edizioa egingo dute. Pujanaren urteurrena dela eta, Ordiziako txistulariak, Beasaingo Aurtzaka dantza taldea eta Ordiziako Amets Bidek elkarlanean emanaldi polita prestatu dute. Urteroko soka-dantzariez gain, ezpata segizio bat ere osatuko dute. Guztira 120 dantzarik eta 20 musikarik parte hartuko dute. Hasiera 19:30ean izango da, Barrena Parketik.\nPujanaren mendeurrenean egin bezala, Kale Nagusian, dantza maisuaren jaiotetxe aurrean, ezpata-dantza dantzatuko dute. 20:00ak aldera, Garagartza Plazan Pujanatarren familiari omenaldia eskainiko diote. Amaiera Plaza Nagusian izango du segizioak. Afalondoren sinadura ekitaldia eta Belaño taldearekin erromeria izango dira.\nDantzari txikiak igandean\nIgandean, berriro ere haurrek hartuko dute kalea. Urtero bezala, herrian barrena desfilea egingo dute. Amets Bide eta Aurtzakako dantzariez gain, Zaldibiako Iztueta, Lazkaoko Oin-Arin, Orkoiengo Baietz eta Legorretako Irrintzi Alai taldeetako dantzariek parte hartuko dute. Barandiaran Plazan egingo dute alardearekin eta taldeko argazkia aterata amaituko dute goiza.\nEguerdian bazkaria egingo dute, eta ondoren haurrentzat jolasak izango dira. Asteburua borobiltzeko, Tio Teronen semeen eskutik Festamentua dantza ikuskizun berriaren Gipuzkoako estreinaldia izango da, plazan.


Eraberritze soilagoa eta merkeagoa - Gipuzkoako Hitza\n2021, apirilak 09 Albisteak, gipuzkoa, Kultura 135\nPandemia lehertu zenean, iazko udaberrian, hastear zeuden Donostian Koldo Mitxelena kulturunea eraberritzeko lanak. Urtebete atzeratzea hobetsi zuten, eta hilabeteotan “birdimentsionatu” egin dute hasierako asmoa; hau da, egoera soziala eta ekonomikoa ikusita, soilagoa eta merkeagoa izatea erabaki dute. “Iruditzen zitzaigun ez genuela hain proiektu handizalerik behar momentu honetan”, azaldu du Harkaitz Millan Gipuzkoako Kultura diputatuak. Baina, egin, egingo dute eraberritzea. Buruan dituzten epeak betetzen badira, udazkenean hasiko dituzte lanak, eta hiru ardatz nagusi izango dituzte: irisgarritasuna hobetzea, gaizki dauden elementu arkitektonikoak berritzea eta espazio gehiago jartzea erabiltzaileen eskura.\nSei milioi euro inguruko aurrekontua du oraingo proiektuak, hasierakoak baino %30-%40 txikiagoa. Diputatuaren esanetan, kultur eragileei bideratutako laguntza lerroak sendotzeko ari dira erabiltzen aurreztutako dirua, iaz nahiz aurten, tartean Piztu Kultura programarako. Birdimentsionatu arren, kulturunearen eraberritzeak aldundiko Kultura Sailaren proiekturik “garrantzitsuenetakoa” izaten jarraitzen duela nabarmendu du Millanek. “Gure lehentasuna, orain, kultur eragileei laguntzea eta haiekin egotea da, baina horrek ez du esan nahi ezer egin behar ez denik Koldo Mitxelenan, eraikinak hainbat arazo baititu”.\nGabezia horietako batzuk xehatu ditu foru diputatuak: “Erakustaretoan ia ezin dugu obra originalik jarri, hezetasunagatik. Eta langileen egoera ere kontuan hartzekoa da, 30 gradutik gorako tenperaturak izaten ditugulako udan, bulegoak hozteko arazoak baititugu”. Urteotan, klimatizazioa hobetzeko makinak jarri dituzte teilatuan, baina horrek ur filtrazioak eta itoginak sortzea ekarri du, eta ura dokumentuen gainera ere erori izan da noiz edo noiz. Horrez gain, jarritako makina horien eraginez, teilatuak pisu handia hartu du. Beraz, aldatu egingo dute, eta, obrak aprobetxatuz, eguzki plakak jarri.\nFatxada konpontzeko asmoa ere badute, Millanek kontatu duenez, zati batzuk oso hondatuta daudelako eta “sustoren bat” ere izan dutelako erlaitz zatiren bat erori denean. Berritu egingo duten arren, eraikinak ohiko itxura izango du kanpotik.\nIrisgarritasunari dagokionez, igogailu guztiak aldatuko dituzte, eta orain filtrazio arazoei aurre egiteko itxita dagoen patio bat erabiliko dute solairu batetik bestera mugitzeko aukera bermatzeko. Igogailua beheko erakusketa aretoraino iritsiko da. Millanek gogoratu du eraikinak ez dituela betetzen EAEko legediak zehazten dituen irisgarritasun baldintzak, lehenagokoa delako —kulturunea 1993an inauguratu zuten—.\nEspazio gehiago erabilgarri\nEra berean, dagoeneko eginda dauden baina jendearentzat itxita egon diren espazio batzuk irekitzeko baliatuko dute eraberritzea. Ikerlarientzako gela da horietako bat. “Bi solairu ditu, eta zoragarria da. Koldo Mitxelenako gela enblematikoenetako bat behar luke, baina jendeak ez du ezagutzen, ikerlarientzat bakarrik egon delako irekita orain arte”. Eraberritzearen ostean, erabiltzaile guztientzat zabalduko dute gela hori —orain ere hala dago, baina osasun egoeragatik—.\nIkerlarien gela, berriz, laugarren solairuan jarriko dute, orain bulegoak dauden tokian, hain zuzen ere. Horretarako, Koldo Mitxelenako langileen bulegoak bakarrik mantenduko dituzte han, eta gainerakoak beste norabait mugituko dituzte. “Ia solairu osoa libratuko dugu; plan berezirik egin gabe, ordea. Ezin dugu jende kopurua aldatu, eragina duelako ebakuazio sistemetan eta abarretan. Horregatik, ikerketarako gelak jarriko ditugu hor”. Bulegoetan egoten den jende kopurua eta ikerlariena antzekoak izan daitezkeela uste dute.\nGaur-gaurkoz langileek bakarrik erabil dezaketen eskailera dotore bat ere badago Koldo Mitxelenan. Bulegoen solairuan amaitzen da, baina teilaturaino igo nahi dute; hartara, jendea ganbarako aretora iritsi ahal izango da, pasabide edo korridore batean barrena. Koldo Mitxelenaren goiko aldera igotzeko aukera emango du horrek, eta handik hiriaren ikuspegiaz gozatzekoa.\nErabiltzaileen balorazio ona\nAldundiak egindako kalkuluen arabera, bi urte inguru iraungo dute obrek, eta tarte horretan itxita egongo da eraikina. “Zerbitzu guztiak” mantenduko dituztela azpimarratu du diputatuak. Komikigunean egingo dira liburu maileguak; ikerketarako eta ikasteko gelak Villa Asuncion eraikinera lekualdatuko dituzte; erakusketa aretoa, Santa Teresa konbentura; eta langileak, berriz, Okendo kaleko eraikin batera.\nGipuzkoako kultur azpiegitura ezagunenetakoa da Koldo Mitxelena —zenbait inkestaren arabera, Kursaalaren atzetik ezagunena—, eta erabiltzaileek hari buruzko balorazio ona egin ohi dute. Foru aldundiak jatorrizko proiektua aurkeztu zuenean, zenbait kritika ere izan ziren; besteak beste, ohartarazi zuten Koldo Mitxelenak bere izaera galtzeko arriskua zegoela, eta ondo funtzionatzen duen azpiegitura batek ez zuela behar halako eraberritze eta inbertsiorik.\nKezka horien jakitun da Millan Kultura diputatua ere. Aldundiak proiektua murrizteko hartutako erabakian zenbateko pisua izan duten galdetuta, aitortu du zerikusia izan dutela. “Erabiltzaileen iritziak zirenez, eragina izan dute, baina COVID-19aren pandemiagatik egin dugu proiektu berria. Bestela, seguru asko, erabiltzaileekin elkarrizketa bide bat irekiko genuen, proiektuaren alderdi batzuk zehazteko edo moldatzeko”.\nMillanek gogoratu du Koldo Mitxelena inauguratu zutenean Donostian, artean, ez zeudela Tabakalera, Kubo-Kutxa aretoa eta beste zenbait kultur azpiegitura ere. “Bere lekua moldatu behar izan du Koldo Mitxelenak, baina moldaketa horretan ez du galdu bere izaera, eta orain ere izaera hori mantendu nahi dugu”. Haren ustez, gipuzkoarrek euren sentitzen dute kulturunea, ondo ezagutzen dute ematen duen zerbitzua, baina esan du Koldo Mitxelena “lurralde osora zabaltzea” izan daitekeela erronketako bat.\nGainerakoan, aipatu du digitalizazioan sakontzea dela Koldo Mitxelenak etorkizunerako dituen helburuetako bat. Eraikinaren wifi sarea berrituko dute. “Streaming-arekin arazo batzuk ditugu, eta makineria hori guztia berrituko dugu”. Horrez gain, aldundiak dagoeneko martxan du KMK Elkarrizketak izeneko kanal digitala ere. Batik bat, Koldo Mitxelenan izandako gertakariak daude digitalizatuta kanalean: hitzaldiak, funtsak eta abar. Beste pauso bat eman nahi dutela ere iragarri du, analogikoak diren gauzak digitalizatzera mugatu gabe. “Nahiko genuke, esate baterako, erakusketa birtual bat egin ahal izatea, bertso saio edo olerki errezitaldi digitalak egitea, eta abar. Eraikinaren berrikuntzarekin batera egingo dugu proiektu hori”.\nGazteak erakartzeko xedea\nGazteak erakartzea da beste helburuetako bat, datuek erakusten baitute nagusiak direla kulturunearen erabiltzailerik ohikoenak. Aldundiak proiektu digitalarekin lotzen du publiko berria bilatzeko eta zentroa gazte jendeari hurbiltzeko erronka. “Hala ere, kontuan hartu behar dugu liburutegi bat liburutegi bat dela, eta ezin duela bere izaera galdu, publiko berriarengana iritsi behar duen arren”.


Zientzia eta teknologiarekin bat egiteko gunea\nIturria: BTEK – Teknologiaren Interpretazio Zentroa\nBTEK proiektuaren asmoa da ikasleen, zientziaren eta teknologiaren arteko topagune izatea da; herritarren eta Zientzia eta Teknologia Parkearen arteko topagunea; bizitza arruntaren eta I+G+b bizitzaren artekoa. Horren bitartez, zientzia eta teknologia arloko kultura sustatu nahi da eta gazteak karrera zientifiko eta teknologikoetara erakarri, garapen iraunkorra sustatzen den aldi berean.\nDerio udalerriko Arteaga auzoan dagoen espazio berri hau teknologia gizarteari hurbiltzeko helburuz sortu da, bereziki gazteenei dagokienez. BTEK barne hartzen duen eraikina Gonzalo Carro arkitektoaren obra da eta zenbait sari jaso izan ditu. Paisaian erreferentea da, itxuraz exentu dauden eta sestra azpian elkarri konektatutako piramide-bolumenei esker, partzelarekin zein inguruarekin ederki bat egiten dutelako. Barrualdean 6 erakusketa areto daude, gai ezberdinak jasotzen dituztenak.\nBTEKen praktika didaktikoaren oinarrietako batzuk dira teknologia jendearengana hurbiltzea eta horren ikuspegi ludiko eta arrazionala sustatzea, betiere eguneroko erabilera abiapuntu hartuta. Eraikinean barna egiten diren ibilbide ezberdinetan gai ezberdinak jorratzen dira, besteak beste honako arlo hauen inguruan: mundu digitala, teknologiak, elikadura, domotika, robotika, bioteknologia, energiak eta osasuna.\nJardun esperimentala alderdi gakoa da zientzien arloko ikaste-irakaste prozesuan. Hori dela eta, BTEKek aukera eskaintzen du Zentroko bisitan tailer ezberdinak egiteko:\nRobotika tailerra. Bideo zein jokoen bitartez eta NXT ikusizko softwarea erabiliz Lego Mindstorm robot bat programatuz, robotikaren oinarriak aztertzen dira modu praktikoan.\nHidrogeno eta Energia Berriztagarrien tailerra. Energia berriztagarriak aztertzen dira eta, zenbait kit praktiko eta multimedia baliabideren bitartez, hidrogenoa erabiltzeko metodologia txertatzen da, energia biltegiratzeko bitarteko garbi gisa.\nNanomaterialen tailerra. Tailer honetan nanoteknologiaren inguruko praktika ezberdinak burutzen dira (polimeroak, elektrizitate estatikoak zenbait materialetan duen efektua, grafitoaren eroankortasuna, nanoesferen eraketa…). Tailer honetan, ikasketa-eredu nagusiki praktikoa erabiltzen da, esperimentazioan parte-hartzaileak aktiboki inplikatzeko. Izan ere, parte-hartze aktiboa ezinbestekoa da biologia molekularrean erabiltzen diren tekniken ezagutza zientifikoan sakontzeko, hala auzitegiko ikerketarako nola biodibertsitate arloko ikasketetarako.\nTeknologiaren Interpretazio Zentrora bisita\nBisita guztiak aldez aurretik erreserbatu behar dira.\nAstelehenetik ostegunera, 9:00etatik 14:00etara eta 15:00etatik 18:00etara.\nOstiraletan, 9:00etatik 14:00etara.\nZentroan zeharreko bisita: 2 ordu\nTailerra: 45 minutu\nPrezioak (Talde bakoitzean 10 pertsona gutxienez)\n3€ bisita dinamizatua, tailerrik gabe.\n4€ bisita dinamizatua eta tailerra.\nTel. 94 403 95 00\nGarraio publikoa: Autobusa: A3224 Bilbo – Derio eta A3250 Bilbo – Teknologia Parkea (Artxandako Tunelak).\nErrepidez: N-637 errepidetik Derioraino. Ugaldeguren III industrialdeko errepidetik sartu eta gero Berreaga kaletik jarraitu, Arteaga auzoraino. Ibilgailua zentroko bertako aparkalekuan utz dezakegu.


Eskoriatza - EUSKADI LAGUNKOIA\nBiztanle kopurua: 4.080 pertsona\n65 ustetik gorakoen adinekoen portzentaia: 20,22% (825 pertsona)\n80 urtetik gorakoen adinekoen portzentaia: 5,86% (239 pertsona)\nAtxikimendu data: Noviembre del 2014.\nEskoriatzako talde eragileak lagunkoitasun diagnosia aurkeztu du. Jubilatuen etxeko 20 kide hamabost egunero bildu dira lagunkoitasun programaren barnean agertzen diren hainbat puntu aztertzeko. Azken bi urteetan aritu dira herriaren egoera landu eta aztertzen; eguneroko bizitzan dauden arazoak identifikatu eta horientzako irtenbideak proposatzen. Herriaren aldezdi positivo zein negatiboak jorratu dituzte OMEk zehazten dituen 8 eremuen barnean. Azken urteetan burututako lanaren ondorioa izan da diagnosi txostena.\nDeskargatu diagnosi txostena\nLagunkoitasuna eskualde mailan:\nAretxabaleta, Eskoriatza, Bergara eta Antzuola eskualde mailan lan egiten ari dira Debagoienako herri guztiak biltzen dituzten gaiak jorratzen. Landutako gaietako bat ibaien garbiketa izaten ari da, horretarako ondorengo diagnosia garatu dutelarik.\nInformazio gehiagorako: www.eskoritza.eus\nEskoriatza bizirik, youtubeko kanal berria\nZaurgarritasun egoeran dauden pertsonei zuzenduriko laguntzak


Errusiako meteoritoari buruz esan ez dute - Geofumed\nPoloniar meteoritoari buruz ez zuten esaten\nOtsaila, 2013 Aisia / inspirazio\nIa bi Adimen Nazionaleko Azterketa Bulegoa (nro) adituen taldeak analista kontaktua egunetan laku sakonean non jaitsi da meteorito Errusia dutena hartu dute bertatik aurkikuntza interesgarri bat berresten dira, nork adierazpenak egin ondoren, misil amerikarra zela iradoki zuen; eta errusiarren aurkako teknologia antimaterialak harrapatu ditu. NASAren Lurraren Behaketa Sistema berria (SOT) erabiltzea -Planetaren jarraipena egiten duen etengabe, klima-aldaketak antzemateko sateliteen bilduma bat biltzen du, urruneko teledetekzio-teknika arruntak erabiliz- Meteoritoaren zati handi bat aurkitu du Lake Shebarkul laku izoztuaren azpian, sakonera erlatiboan.\nTo oharkabetu ideia ezberdinak sortzen dira, eta hori izan da airean lehertu zen, eta Fireball horren masa batera okerreko krater txiki erakutsi dute. Baina ikerketa-taldea meteoritoek Lurrean oso antzekoak diren intsektuen fosilak biltzen ditu. Behar baino lehenago estralurtarren bizitza dela, baina aurkikuntza zerbait NASA eta beste erakunde etsipenez behar, bere sinesgarritasuna da pertsonalitate ideia liderra zalantzan jartzen ari delako desmuntatu departamentu batzuk NASA da adierazi da .\nLau aurkikuntza ikertzeko eta ikertzeko lau zientzialari bidali dira, aurkikuntza publikoa baino lehen. Oraingoz, zientzialari bat izan du duela izoztutako ura zulo non meteorito kendu egin da eta beste zientzialari ohartarazteko lehenago, izan da atxilotu indar bereziek izan da zerbait buruz ohartarazi. Rachell Sextonekin batera beste hiru zientzialariek oinarri hartatik kanpo bidaltzen ari dira zuloa ixten ez duten ideia baztertzeko.\nGainerakoak irakurri nahi badituzu, liburua erosteko ezer ez dago, gaur egun bezalako bidaia aspergarria oso ona delako.\nLiburua Conspiracy deritzo, eta bere egilea Dan Brown da eta e-book erosi besterik 7 euroz.\n... izan ziren, emozio handiz irakurtzen dutenei apologies batera, hemen lagun batek bidali dit galdera gure gaia izango da eta, noski, iradoki artikuluaren gaia by haria haustea oinarrizko erantzun batzuk.\nNola hurbil zen asteroidea eta zenbat arrisku eragin zigun?\nBi fenomenoek gure planetarentzat arrisku ikusgarria izan dute, ez da berririk, baina komunikabideek hysterical bihurtzen dute.\nAsteroideen kasuan 2012 DA14 Ilargiaren orbita (13 kilometroa) baino 27,700 aldiz urruneko distantziara gertatu zen jakitea besterik ez da, gure GPSa erabiltzen duen satelite konstelazioa ia distantzia ... kontatzen digu nahiko hurbil zirela . Eta kontuan hartuta 45 metroko diametroa izan nuen ... esan beharrik ere.\nBaina bai, badakigu zientzialariek etorkizunean lagun hauen hurbiltasuna aurreikusteko gaitasuna duten maila interesgarria dela; ulertu, noski, lurrean zuzenean datorrenean, ezer gutxi edo ezer egin behar da, gehiengoz arduratzen den baino.\nNola arriskutsua zen meteorito errusiarra?\nBeste kasu bat gehiago estresagarria da, 17 metro inguruko su-bola bat da, zati luzerik luzeena baita eta harritzen gaitu. Esaten da horrelako asko gertatzen direla askotan, aldea dago leku populatuen inguruan erortzen bada eta, jakina, bideoak grabatzeko, argazkiak egiteko edo satelite bidezko irudiak harrapatzeko guztion eskura dagoen teknologia oso garrantzitsua da orain.\nNola litekeena da hori maizago ikusiko dugula?\nEz gara konspiratzaileen histeria hartu behar, fenomeno horiek oso ohikoak dira.\nMeteorito hau ez zen asteroide gisa detektatu, kilometro bateko diametroa baino gehiagoko gorputzak identifikatzeko sistemak baitira. Ilargiaren gainazala ikustean, lurra inpaktu askoren helburu izan behar zela ondorioztatu dugu.\nBaina lurra, gure babes onena da, ikusten creepy irudi hau altitudean hartan leherketa hori egin besterik shock olatu soinua lortu gaitu, eta ez zen inor hiriko Chelyabinsk leihoak hautsi duten bezala giro bat dauka orduan mundu guztian ezezaguna zen; zalantza izanez gero, leherketa hau edo inpaktua gertatu zen; Krater erraldoi bat erakustea nahi zutenekin. Baina imajinatu eraginaren leherketaren azalera egina zuen ... 9 Hiroshimas elkarrekin kontatzen digu istorio bat, gutxienez, Urals alorrean.\nBeste arrazoi batzuek zergatik gutxiago eragiten dute, lurreko gehienak urarekin estaltzen dira, non meteorito askok ziur egoten diren; eta beste batzuk leku isolatuetan.\nIkasitako ikasgaian, apur bat gehiago irakurri behar izan genuen, eta kontutan izan seguru gisa ari garela.\nari gara jasan izkinan inguruan hainbeste arriskuak motozikleta bat dela oldarrarazten digu itxaron dugun bitartean trafikoa gurekin baino gehiago exekutatu ahala argiak politikariek suntsitzeko gure segurtasun ... hori amaieran gertatuko balitz hori meteorito bat egingo digu zuzenean udazkenean garezurra ... ez dago ezer gehiago kezkatzeko.\nEz da kreditu-txartelik ere ez, edo masterra amaitu edo denbora luzez zaindutako sandaliak jarriko ditugu.\naurreko Post«Aurreko Course Mapper Global eta 3 baino gehiago Civile eskaintzak\nNext Post Ikastaroa: Hirigintza eraikinean aplikatutako analisi eta diseinu estrukturalaHurrengo »\n3 "Meteorito errusiarrari buruz esan ez zuten" erantzunak\nUztaileko sortak dio:\nErrusiakoek orain irten eta egia esateko aukera dute. Ezin dute jendeak jakin behar dituen egia ezkutatzen eta ezkutatzen; zure ezgaitasunaz lotsatzen bazara, ez ezazu inor saihestu\nuufff Ni naizen hipokondriarekin batera, uste nuen misila egia zela\nAna Rojas Ortiz dio:\nZer da istorio interesgarri bat?


Patata-zomorro - Wikipedia, entziklopedia askea.\nKoleopteroen ordenako intsektua, 1 cm ingurukoa eta marra beltzez jantzitako elitro horiak dituena. Oso kaltegarria da zenbait landarerentzat, bereziki patatarentzat\nPatata-zomorroa edo patata-kokoa (Leptinotarsa decemlineata) Chrysomelidae familiako koleopteroa da. Coloradon jatorria duen intsektu hau mundu osora hedatu dute, patataren izurri nagusienetariko bat izanik.\nEspeziea Leptinotarsa decemlineata\n10-12 mm luzea da, burua beltz gorrixka, bularraldea laranja kolorekoa eta orban beltzekikoa eta hegoak gogorrak eta kolorez horiak eta zerrenda beltzekikoak ditu. Berez Ipar Ameriketakoa da. 1922an sartu zen Europan eta oso laster ugaldu zen. Patataren hostoa, lorea nahiz zurtoina janez elikatzen dira intsektua eta bere harrak, eta kalte handiak egiten dituzte patata sailetan.\nMultimedia: Leptinotarsa decemlineata\nEspezieak: Leptinotarsa decemlineata\nAzken aldaketa 3 azaroa 2019(e)an, 14:57(e)tan\nOrriaren azken aldaketa: 3 azaroa 2019, 14:57.


Irekia Eusko Jaurlaritza - Gobierno Vasco :: Eusko Legebiltzarrerako Hauteskunde Legearen eguneratze berria onartu dute (2011-12-13(e)ko Kointseiluan hartutako erabakia)\nEusko Legebiltzarrerako Hauteskunde Legearen…\nLege-proiektua, Eusko Legebiltzarrerako Hauteskundeei buruzko Legea bosgarren aldiz aldatzeko dena\nGobernu Kontseiluak gaur onartu du Eusko Legebiltzarrerako Hauteskunde Legea aldatzeko Lege Proiektua. Eguneratze hau, Legea 1990ean onartu zenetik bosgarrena, hauteskunde prozesuen segurtasuna eta eraginkortasuna bermatzeko beharrezko hobekuntzak ezartzeko helburua du, baita Hauteskunde Erregimen Orokorraren Lege Organikoaren (LOREG) aldaketetara eta Auzitegi Konstituzionalaren doktrinara moldatzekoa ere.\nEusko Legebiltzarrerako Hauteskunde Legea 1990ean onartu zenetik, arau hau lau alditan egokitu behar izan da guztira lege aldaketetara zein egungo errealitate politiko eta sozialera. Orain, Eusko Legebiltzarraren legegintza egutegia betez, eguneratze berria onartu da indarrean sartu zenetik hauteskunde prozesu autonomikoetan eskuratutako esperientzia gehitzeko, Hauteskunde Erregimen Orokorraren Lege Organikoaren azken erreformak bere egiteko eta hauteskunde prozesuaren segurtasuna eta bozketaren eta zenbaketaren eraginkortasun eta arintasun handiena lortu ahal izateko beharrezko hobekuntzak ezartzeko.\nEusko Legebiltzarrera igorriko den Proiektuaren berritasunen artean honako hauek azpimarra daitezke: botoa ematerakoan, herritarrak hautestontzian boza sartzeko baimena, Kontsuletxeetan kokatutako hautestontzietan aurrez aurre bozkatzeko aukera atzerrian etengabe bizi direnentzat eta postazko botoa emateko aukera aldi baterako beste herrialde batzuetan daudenentzat (Erasmus, turismoa, lana, eta abar). Erreformak ere botoa baliogabetzat hartzen den kasuak argitzen ditu.\nHautagai izateko eskubideari dagokionez, EiTBko eta bere elkarte eta hedabideetako goi-kargudunak zein EAEko elkarte publikoetakoak hautaezinak direla zehazten du. Aitzitik, hautaezinak izateari utzi diote Zuzendariordeek eta Eusko Jaurlaritzako Lurralde Ordezkariek, beti ere Gobernu Kontseiluak izendatu ez baditu.\nBateraezintasunen arloan, erreformak aintzat hartzen du gertatzez bateraezina deritzon kasua. Eusko Legebiltzarkideak bateraezintasun honetan erori daitezke hauteskundeen ostean epai irmoek ilegaltzat jo dituzten alderdi politikoetako hautagai zerrenden arabera hautatuak izan badira. Lagun hauek borondatez egin beharko dute alderdi politikoko ilegaltasun epaiak zehaztutako kausak errefusatzeko eta haietatik aldentzeko berariazko adierazpena.\nHauteskunde kanpainaren garapenari dagokionez, epe horren barruan egin daitezkeen kanpaina instituzionalak mugatzen dira interes publikoa eta zerbitzuen funtzionamendu egokia babeste aldera. Era berean, Eusko Jaurlaritzak bozkatzeko eskubideari buruz informatzeko kanpaina instituzionalaren edukia mugatzen da, bozka sustatzeko kanpainak debekatuz. Azkenik, hauteskundeetara aurkezten diren indar politikoei hautes-propaganda egitea eta zabaltzea debekatzen zaie kanpaina hasi aurretik.\nEgun bizi den krisi egoerara eta gastu publikoaren atxikitzera egokitzeko, hautagaitzen hautes-gastuaren muga %15 murriztuko da 2009tik aurrera egindako hauteskundeetan eta Eusko Legebiltzarrerako hurrengo hauteskundeak egiten diren urtean hautagaitzen dirulaguntzak bere horretan atxikitzen dira.\nErreformak kontuan hartzen du ere artikulu batzuetan jasotzen diren zenbateko desberdinen eguneratzea XPIren koefiziente zuzentzailaren eta LOREG legeak ezarritakoaren arabera.\nGenero berdintasun politikei dagokienez, emakumearen eta kontziliazioaren aldeko ekintza positiboak abiarazten dira hautesmahaietako kideentzat bi aitzakia berri ezarriz: bularra emateko beharra eta haurdunaldia. Era berean, Lege Proiektuaren idazketan hizkuntzaren erabilera ez sexista egingo da.\nIkusmen eta entzumen urritasunak dituzten pertsonek hautes-prozesuetan parte har dezaten sustatzeko neurrien artean, hautesmahaietan Braille botoa arautzen da eta keinu hizkuntza interpreteen bidez gorrek hautesmahaietako kideen eginkizunak bete ditzaten. Ezintasunen bat pairatzen duten lagunak sartzeko baldintzak eta bereizkeria eza arautzen da Eusko Legebiltzarerako hauteskundeetan parte hartzea errazte aldera.\nAzkenik, teknologia berrien sustapenari dagokionez, Errolda Bulegoaren webgune instituzionalean zabaldu beharko dira Mahaien eta hautes-lokalen behin-betiko zerrendak bozketaren aurreko egunetan eta hautagaitzek Eusko Jaurlaritzako atari instituzionaletik zenbait inprimaki deskargatu ahal izango dituztela zehazten da. Era berean, sistema teknologiko berriekin proba pilotuak egiteko aukera zabaltzen da Hautes Batzordeak aurretik aldeko txostena egiten badu.


Irekia Eusko Jaurlaritza - Gobierno Vasco :: Fluidoak maneiatzeko ekipamenduen sektoreko euskal enpresa esportatzaileek Mexiko bisitatu dute merkataritza-harreman berriak sortzeko\nFluidoak maneiatzeko ekipamenduen sektoreko…\nMexiko munduko merkatu garrantzitsuenetariko bat da fluidoak maneiatzearen sektorean\nMexiko D.F. 2010eko uztailaren 15a.- Máquinas Pneumáticas Rotativas S.A. (MAPNER), Miguel Carrera y Cia S.A. (BETICO), ORBINOX, AMPO eta MTS dira, besteak beste, Fluidoak Maneiatzeko Ekipamenduen Esportatzaileen Espainiako Elkartearen kide izan (FLUIDEX), -elkarte horren zuzendaria José L. Gil da- eta Eusko Jaurlaritzaren Mexikoko Bulegoaren zuzendari instituzionalarekin bildu direnak.\nBisita horrekin, enpresek Mexikoko merkatura hurbildu nahi dute, bai eta sektoreak dituen premiazko beharrak hobeto ezagutu ere.\nEsan beharra dago FLUIDEX-ek sektorearen Espainiako empresa onenen arteko 85 biltzen dituela, eta horien artean Euskadikoak dira ugarienak eta indartsuenak. Guztira, hamaika dira Mexiko bisitatu duten enpresak, beren ekipamendu eta produktoekin merkataritza-harreman berriak ezartzeko asmoz.\nGilek nabarmendu zuenez, salmentak neurtzeko irizpide moduan ez da kontua hartzen helmugako herrialdea; izan ere, batzutan estatu bateko enpresa batek haien produktuak erosten ditu, baina beste herri batean egiten dute instalazioa.


Zurietan zuri – Alternatiba\nJoxe Iriarte “Bikila” – Alternatiba\nZuria, faltsua dela zioen Orixek. Izan ingurumen arloan, izan genero zapalkuntzaren arloan, nazkatua nago instituzio batzuei darien zurikeriarekin. Eguneroko ogia bihurtu zaigu gauza bat esan eta bestea egitea. Esate baterako, uda honetako jai guztietan: jaia berdintasunean leloa entzun dugu ia udal guztietako arduradunen ahoetatik. Beraz, erbesteratu egin behar omen dugu gure jaietatik generoarekin zerikusirik duen edozein bortizkeria mota. Alabaina, diskurtso horrek ez du, dirudienez, zerikusirik Hondarribiko eta Irungo alardeekin gertatzen denarekin. Alegia, emakume izatetik baztertua izatea herriko jaiaren ekimen garrantzitsuenean.\nAskotan entzun dugu, generoen arteko indarkeria edo diskriminazioaren atzean dagoena botere kontua dela. Botere ekonomikoa, fisikoa, psikologikoa eta kulturala. Irungo eta Hondarribiko herri tradizioaren inguruan gauzaturiko botere faktikoek oso argi ikusi zuten Alardearen auzian beren botere kulturala zalantzan jartzen zela eta, zoritxarrez, gurean ere hain errotua dagoen sen gregarioaz baliatu ziren (horien artean emakume askorenak ere) alarde parekidearen aurka era guztietako biolentzia motaz oldartzeko. Argitu iezadazue bestela, urte guzti hauetan Alarde parekidekoak jasandakoa, biolentzia ez bada, zer arraio den. Arantxa Urretabizkaiari eta Ixabel Alkaini egindako elkarrizketan eta, batez ere, Arantxaren azken eleberrian (Bidean ikasi nuena) azaltzen den guztia nahiko froga ez bada.\nNi neu, nire aldetik, gatazka sortu zenetik bertatik bertara ikusi dut bi herrietako Alarde parekideen aldekoek sufritu izan dutena. Plastiko beltzarena icebergaren tontorra besterik ez da. Eta hori dena Hondarribiko eta Irungo udalen konplizitatearekin eta Aldundiaren bestaldera begiratzearekin. Irailaren 8an Hondarribiko alkatea ausartuko al da esatera sexu erasorik gabeko jaiak nahi dituela? Alarde parekidekoek Ertzaintzaren zaintzapean desfilatzea behartuta jarraitzen duten bitartean eta, gainera, udalak bizkarra ematen jarraitzen dienean.\nFeminismoa Gipuzkoa Gizartea Iritzia\nFatuarte: «Erasoak deitoratu beharrean instituzioek berdintasun politiken aldeko apustu argia egin behar dute»


Imanol Larrañaga: «Kirola egiten balore asko lantzen dira; hori da garrantzitsuena eta ez emaitza» - Azkoitia - Maxixatzen.eus\nImanol Larrañaga: «Kirola egiten balore asko lantzen dira; hori da garrantzitsuena eta ez emaitza»\nMaxixatzen.eus 2017-07-06 10:45\nImanol Larrañaga lasterketa batean.\nImanol Larrañaga “Bitturi” Floreagako ikasle ohia da. Kirolean gogor aritzen da. Futbolean Anaitasunan aritu zen urte batzuetan. Gaur egun mendiko lasterketa arloan punta-puntan dabil. Irakurri Floreagako Gure Artean aldizkariak ekaineko alean egindako elkarrizketa.\nBurura etortzen zaizkidan txikitako oroitzapen gehienak jolasean pasatakoak dira; majina bat ordu pasa genituen futbolean, pelotan, zapoketan, kaniketan, ixkutaketan... Egia esan, ikastea ez zitzaidan asko gustatzen eta nire oroitzapen politenak jolasean pasatakoak dira; lagun talde bikaina nuen, oraindik ere badudana, eta zoragarri pasatzen genuen.\nNola baloratzen duzu zure futbolari etapa. Ze balantze egingo zenuke?\nFutboleko oroitzapen oso onak ditut. Txikitan nire pasioa zen. Floreaga ikastetxean hasi nintzen jokatzen eta ondoren Anaitasunako maila desberdinetan ibili nintzen. Handik Lagun Onak-era joan nintzen bi urtetarako eta futboleko nire azken urtea Ondarruko futbol taldean egin nuen. Futboleko oroitzapen onenetako bat Anaitasuna taldearekin Hirugarren mailara igoerakoa izan zen. Talde bikaina genuen fisiko, tekniko zein moralki. Futbolak eman didan onena egin dudan lagun pila izan da.\nZein da zure gaur eguneko kirol jarduna?\nFutbola laga ondoren, nire erara hasi nintzen kirola egiten garaiaren arabera: mendia, eskia, bizikleta... Duatloi bat ere egin nuen eta gustatu egin zitzaidan. Emaitza gero eta hobeak lortzen nituenez, motibazio gehiagorekin entrenatzen hasi nintzen eta horren emaitza hor agertu zitzaidan: Spring distantziako Euskadiko txapeldun izatera iritsi nintzen. 4 urtetan ibili nintzen duatloietan eta gero mendi lasterketetan hasi nintzen. Azken 3 urteetan horretan nabil.\nNola prestatzen zara astean zehar?\nNire prestakuntzak ez dauka misterio handirik, normalean astean bost bat egunetan entrenatzen dut eta dudan gogo eta sentsazioen arabera izaten dira entrenamenduak; ez dut prestatzaile fisikorik. Mendi lasterketetan aritzeko onak dira asfaltoan eta mendian korri egitea, bizikletan ibiltzea... eta tartekatuz egiten ditut hirurak. Hori bai, maila on batean izateko buru pixka batekin eta lasterketen arabera planifikazio bat eginda entrenatu behar da eta zeure gorputza ondo ezagutu beharra dagoela iruditzen zait; hori urteen poderioz ikasten da.\nNola planifikatzen duzu urtea? Zein dira momenturik garrantzitsuenak?\nNormalean ez zait gustatzen planifikazio jakin bat egitea urtearen hasieran; sentsazio eta gogoen arabera momentuan antolatzen dut. Aurrez pentsatua izaten dudan bakarra Zegama Aizkorriko maratoia da. Maiatza bukaeran izaten da. Hori dela eta, urte hasieratik tope hastea ez zait gustatzen, bestela garai horretarako bai fisikoki eta bai moralki nekatuta egoten naiz.\nZein izan dira esperientzia politenak mendi lasterketetan?\nEgia esan esperientzia asko eta onak ari naiz pasatzen, baina sekula ahaztuko ez zaizkidanak Euskal Selekzioarekin pasatakoak izango dira. Korrikalari onenen artean aritzeko aukera eman zidaten eta hasiera batean neuk ere ez nuen sinesten. Lehenengo urtean asko gozatu nuen, baina emaitza txukunak lortu nituen. Bigarren urtea desberdina izan zen. Talde baten barruan egotean, neure buruari asko exijitzen nion, nire taldekideak ere oso onak ziren eta nik ere aurrean ibiltzea nahi nuen. Neure burua presionatzen nuen eta kirola disfrutatzetik ez disfrutatzera pasatu nintzen. Hori dela eta, taldea uztea erabaki nuen. Orain neure erara nabil eta kirolaz asko gozatzen dut.\nZure iritziz, zein dira zure kirolak dituen giza baloreak?\nMendi lasterketak gaur egun oso modan daude; ia herri guztietan antolatzen da mendi lasterketa bat. Udaberrian, astebukaera denetan dago lasterketaren bat. Lasterketa horiek antolatzeak lana eskatzen du. Normalean herriko mendi taldeak edo korrikako taldeak antolatzen du lasterketa eta biltzen hasten dira hilabeteak lehenago. Bolondresek osatutako taldeak izaten dira eta eskertzekoa da egiten duten lana. Lasterkarien artean harreman ona dugu geure artean. Lasterketetan zehar ere elkar animatzen joaten gara, elkarri lagunduz. Aurrean edo atzean ibili berdin da, bakoitzak bere maila dauka eta daukan onena ematen saiatzen da. Lasterketa ondoren kaña bat hartzeko ez daukagu inolako arazorik, aurrean ibili edo atzean, denok elkarrekin. Orokorrean esango nuke, giro sanoa eta borondate onekoa dela.\nNeska eta mutilen heziketan, zer da oso garrantzitsua, zure ustez?\nGaur egun zoritxarrez lehiaketak eta lasterketak oso ezagunak dira denon artean. Umeei gustatzen zaiena egiten utzi behar zaie, eta egiten dutenaz disfrutatzen. Lehengo igandean ikusi nuen adibide bat kontatuko dizuet: Erniora nindoan eta Zelatunetik gora 7 bat urteko neskatxo bat zihoan gurasoekin. Neskatilak ez zuen igotzen jarraitzerik nahi, negarrez ari zen eta nekatuta zegoela esaten zien gurasoei. Gurasoek gora igo beharra zuela esaten zien, bere gelakideak igotzen zirela eta gutxi falta zela. Negarrez, gurasoei eskutik helduta ia arrastaka eraman zuten gora. Horrelako jarrerarekin nahiko al du hurrengo igandean neska horrek mendira joatea? Mendia gorrotatuko du eta gelakideak baino txarragoa dela pentsatuko du neskak. Adibide horrekin esan nahi nuena da gazteek nahi duten kirola egin behar dutela eta disfrutatu egin behar dutela. Bestela alferrik da.\nZer da gehien gustatzen zaizuna Azkoitiko herrian?\nAzkoitiko herria oso gustukoa dut, herri lasaia da eta mendi ederrez inguratuta dugu, kosta ere hurbil geratzen zaigu...Pribilegiatu batzuk gara. Kalean dugun giroa ere oso giro herrikoia dela esango nuke eta gazte kuadrilla ezberdinen artean oso harreman ona dela nabaritzen da.\n2015eko urriko larunbat batez, Azketako iturritik Erloko tontorrera erlojupean hamar minutu azpitik iristea zen erronka, eta eskualdeko lau korrikalarik lortu zuten. Imanol Lariz izan zen irabazlea gizonetan, eta Maite Maiora, emakumeetan. Urola Kostako lehena Imanol Larrañaga Bitturi izan zen, 9 minutu eta 12 segundoan. “Sasoi onean” iritsi zen azkoitiarra probara, “denboraldia bukatu berri”, eta “gustura” dago eginiko denborarekin. “Proba berezia izan zen, eta gustatu zitzaidan. Hasieratik eman nuen nik baiezkoa”, azaldu du. Uste zuena baino jende gehiago aurkitu zuen azkoitiarrak bazterretan: “Azpeitiar eta azkoitiarrez beteta zeuden txokoak, uste genuena baino jende gehiago hurbildu zen. Ezagunen ahotsak entzuten nituen behetik gora nindoala, eta horrek asko lagundu zidan”. Larrañagak azaldu du bi bide aukeratu zituztela korrikalariek: zuzen-zuzena edo hasierako zatian bihurguneak egin eta bukaeran zuzen hartuta. Azkoitiarrak bigarrengoaren alde egin zuen: “Hiru aldiz joan naiz Erloko tontorrera. Lehena oinez egin nuen, zuzen, eta ikusi nuen hori ez zela nire hautua. Ondoren, Azketatik irten eta bihurgune batzuk sartuta saiatu nintzen, eta horixe egin nuen larunbatean ere”. Nork hartu bide onena, hori zen gakoa. “Bakoitzak nahi zuen bidea har zezakeen Azketatik Erlora, horregatik zen apustu polita”.\nLiburu bat: Ganar a cualquier precio\nMutil izen bat: Iurgi\nNeska izen bat: Araitz\nPelikula: El Padrino\nAktore bat: Morgan freeman\nBidaia bat: Menorca\nMendi bat: Erlo\nHondartza bat: Macarela\nNazio bat: Euskal Herria\nHerri edo hiri bat: Iruñea\nKolore bat: Urdina\nUrtaro bat: Udaberria\nZaletasunak: Lagunartea eta kirola\nPertsonaia historiko bat: Nelson Mandela


Anaitasuna betetzera deitu du Nafarroako euskalgintzak - Nafarroa - euskalerriairratia.eus\nAnaitasuna betetzera deitu du Nafarroako euskalgintzak\nEuskalerria Irratia 2015-04-22 12:09\nEuskalgintzako ordezkariak Anaitasunan egindako agerraldian.\nKontseiluko kideek larunbateko ekitaldian parte hartzeko deia egin dute: "Euskaraz bizi nahi duten herritar guztiek bat eginen dugu Anaitasunako ekitaldian".\nEuskalgintzak eta herritarrek eurek urteotan euskararekin, euskaraz eta euskararen alde egindako lana eskertzea izanen da larunbateko ekitaldiko muinetako bat. Ez hori bakarrik, baina, hori kontuan hartuta, aurrera begira euskaraz eskubide osoz bizi ahal izateko eman beharreko pausoak ere finkatzen hasteko ekitaldia izanen da.\n"Lanean segitzeko indar hartze ariketa izanen da Anaitasunakoa", hala nabarmendu du Paul Bilbao Kontseiluko idazkari nagusiak. Hain zuzen, Kontseiluko kideek larunbateko ekitaldian parte hartzeko deia egin dute: "Euskaraz bizi nahi duten herritar guztiek bat egitea lortu nahi dugu".\nEuskararen normalizazio prozesuan protagonista asko dago: euskalgintzako talde guztiak, norbanakoak, alderdiak, sindikatuak… Izan ere, hizkuntza baten normalizazioak ikuspegi politikoa eta soziala du eta guztiek dute euskararekiko ardura. Horixe nabarmendu du Kontseiluak agerraldian.\nEkitaldi berezia prestatu dute larunbaterako\nKontseiluko kideekin batera izan dira gaur AEK, IKA, Euskal Herrian Euskaraz, Elkar, Nafarroako Ikastolen Elkartea, UEMA, Sortzen, Topagunea, Tokikom, Bertsozale Elkartea, Berria, Emun eta UEUko ordezkariak.\nAnaitasunan larunbatean, euskalgintzako kideak bai, baina, norbanako bakoitza ere bilakatuko dute protagonista. Ekitaldia, larunbatean izanen da 18:30etatik aurrera Anaitasunan.\n"Herritarrok aldaketari bultzada emango diogu Anaitasunan"\nKontseilua 2015 api 21 Nafarroa\nAlor desberdinetan aritzen diren hainbat lagunek larunbatean Anaitasunara joateko deia egin dute Iruñeko Foruen monumentuaren aitzinean.


HasieraTURKEYMarmara eskualdea16 BursaBursa Hiri Adimentsuaren Proiektuak Fruituak egiten ditu\n30 / 09 / 2019 Levent Elmastaş 16 Bursa, RAILWAY, GENERAL, HIGHWAY, KENTİÇİ Rail Systems, Marmara eskualdea, Metro, TURKEY 0\nBursa Metropolitan Udalerriak, etorkizunean Bursa izango duten proiektuetan inbertitzen duen "hirigintza adimenduna" ardatz hartuta, arlo honetan dituen jardueren fruituak biltzen hasi da. Erresuma Batuko Ongizate Funtsak 2 milioi kiloko dirulaguntza eman zion Bursa Metropolitan Udalerriaren Hiri Adimendunari eta Hiri Eraldaketarako 3,2 proiektuari.\nBursa Metropolitan Udalerriak, hirigintza adimenduna azpimarratzen duten urratsak garraiatzetik azpiegituretara, ingurunetik egiturara egindako inbertsioetara, lehenengo Hirigune Adimenduna sortu zuen Urbanismo eta Berrikuntza Saila sortu zuen arlo honetan lehenengoa sinatuz. Hiriko arazoak konpontzeko, herritarren bizi kalitatea areagotzeko eta baliabideak modu eraginkorrean eta eraginkorrean erabiltzeko, Bursa-k "Smart City Bursa" bidaia hasi du. Ikuspegi honekin, uztailaren 2018tik aurrera hasi zen lanean Erresuma Batuko Ongizate Funtsaren Ref Cities of the Future programan. 1 proiektua. Proiektuaren testuak Akıllı Bursa Hiri Adimendunen Proiektua eta Sürr Hiriko Eraldaketa Iraunkorrerako Ereduaren eredua Sursa Bursa ile proiektuetarako prestatzeko prestatu ziren UN Habitat-ekin, programaren faseko zuzendariarekin. 10 eta 19 mundu Erresuma Batuko Ongizate Funtsari barne Turkiako Gobernuak Istanbul eta Bursa by herrialdeetan gertatu batera Ankara batera. Bursa Metropolitan Udalerria, Turkia Intelligent 10 milioi libera hiri eta hiri-eraldaketa proiektuen aurrekontua bereizi gaikako 2 3,2 milioi libera (22 milioi inguru) jaso diru-laguntza jasoko dute.\nAplikazio adimendunak datozen\nJasotako diru-laguntzaren iraupena 24 hilabete gisa zehazten den bitartean, hiri adimendunaren proiektuaren esparruan; gaur egungo egoeraren azterketa, ikuspegia, estrategia eta errepide mapa eta hiriaren erreferentziako arkitektura adimenduneko lanak egingo dira. Proiektuaren bideragarritasunaren adierazle gisa, hiri adimendunaren aplikazioak hiriaren ardatz garrantzitsu batean ezarriko dira. Proiektu pilotua; ureztapen adimenduna, argiztapen adimenduna, hondakinen kudeaketa adimenduna, geldialdi adimendunak, garraio eredu alternatiboak eta ingurumena errespetatzen dutenak (bizikleta, patineteak), IOTen ingurumen ikuskaritzak.\nBursa hiria adibidea\nBursako metropoli alkatea, Alinur Aktas, bidegurutze adimendunetarako aplikazioak, seinaleztapen bidezko optimizazioa trenbide sisteman, esate baterako, Bursako bizimodua asetzeko lan hutsak, esaterako. Aktaş alkateak adierazi du Bursa Metropolitar Udal gisa bere jarduerak jarraitzen dituela etorkizunean hiri eredu, ingurumen, teknologo eta berde gisa hiri eredua izan dadin, eta azpimarratu du Bursa etorkizuneko hirien adibide gisa erakutsiko dela.\nHiria Hiria Turkiako Intelligent Garraioa Agenda in Maila da, Urratsak bizkortzeko ... 25 / 05 / 2017 Hiria Hiria Turkiako Intelligent Garraioa Agenda in mailari da Urratsak ... garraio-sistema adimendunak Society Ausdem da Intertraffic Istanbul Azoka lehen aldiz lan 'Intelligent Transport Hiriak aurkibidea' esan industriaren ordezkarien bizkortzeko. 24-26 Intertraffic Istanbul 2017, Istanbul Expo Center maiatzean eta 9 artean ospatu zen. Nazioarteko Azpiegitura, Zirkulazio Kudeaketa, Bide Segurtasuneko eta Parkeko Sistemen Azoka erakusketa eta bisitarientzako hitzaldi eta tailer programa integrala eskaintzen du. Intertraffic Istanbuleko jardueren testuinguruan 24 Smart Transport Systems Association-eko (AUSDER) lehen taldea da 2015eko maiatzean. Lehenengo aldiz, AEBetako Elkartearen Plataformatik kanpo\nSakarya Smart Bike App 15 puntu desberdinetan zerbitzatzen da 22 / 04 / 2019 Sakarya Smart Bike App-a, Sakarya Metropolitar Udalerriaren eskutik, hainbat zerbitzu eskaintzen ditu. Adierazpen batean, hiritarrek SAKBIS-entzako kideek transakzioak egin ahal izango dituzte www.sakbis.com.tr, SAKBIS aplikazioen, kioskoen eta harpidedunei. Kart15 ekipoarekin harpidetutakoak, Medium Garage eta SAU Campuseko kreditu txartelak erabili nahi ez dituzten herritarrek erraz egingo dute beren transakzioak burutzeko. Smart Bike geltokiak, hiriko toki askotan Metropoliko Udalerrietako Garraio Sailak ezarritakoak, herritarrei zerbitzatzen diete. Sakarya Smart Bike System-ekin, hiriko hainbat puntutan ezarritako geltokietan bizikletak alokatu ditzaketen herritarrek 54, bai Sak\nSmart City Bursa zure ideiak zain daude 20 / 02 / 2018 Bursa Udalerri Metropolitarrak prestatutako webguneak hiritarrei buruzko ideiak komunikatzeko aukera eskaintzen die hiritarrei hirigintza adimendunaren esparruan. Hiri adimendunak, garraioa, osasuna, kudeaketa, ingurumena, informazioaren eta informazioaren komunikazioaren teknologien babesarekin informazioaren arduraduna energia kudeatzen da modu eraginkorrean, garapen iraunkorra bideratua, bizi-kalitatea, lehia garatzen da eta, horrenbestez, hirien kudeaketa eta hiritarrek hirien arteko komunikazio kanalak areagotzeko. adierazita. Bursa Udalerri Metropolitarra, hiri adimendunaren eta udalaren funtzionamenduan informazioaren teknologiak modu trinkoan erabiltzen dituena, hiriko hiriaren ideiarekin parte hartzeko aukera emango duen web plataforma bat prestatu du. Plataforma, 'Smart'\nSmart City Bursa-ren identitate korporatiboa 18 / 06 / 2019 Bursa Metropolitan Udalerria, lan berregituratzea herritarren bizi-kalitatea hobetzeko eta hiriko arazoak konpontzeko bidean esparruan Turkia 'Intelligent Urbanizazio lehen bat da eta Berrikuntza Saila sortu du. Hirigintza adimendunaren ikuspegia indartu egin da I + G Saila, Hirigintza Adimendunaren Bulegoa eta Geografia Informazio Sistemen Bulegoa hirigintza adimendunaren eta berrikuntzako sailaren bidez. Hiri adimendunaren kontzeptua; Metropoli hirietan dagoen ingurune naturala, energia, garraioa eta giza baliabideak modu eraginkorragoan, iraunkorragoan eta kontrolagarriagoan erabiltzea da. Hirigintza adimenduneko praktiketan zentratuta, Bursako aro berrian hartutako erabakiaren hiri kudeaketa tresna gisa jotzen dira.\nSmart City Bursa zure ideiak zain daude\nSmart City Bursa-ren identitate korporatiboa\nKars Smart City Aplikazioa buru\nHiria Smart Platform (Izmir) sortu zen\nSmart City Sakarya-k interes bizia du\nAlbisteen artxiboa Aukeratu hilabetea Urriaren 2019 (302) Iraileko 2019 (555) Abuztua 2019 (508) Uztaila 2019 (633) Ekaina 2019 (504) 2019 (526) Apirila 2019 (418) Martxoa 2019 (521) Otsaila 2019 (483) 2019 urtarrila (502) 2018 eremua (620) Azaroa 2018 (504) Urriaren 2018 (435) Iraileko 2018 (517) Abuztua 2018 (486) Uztaila 2018 (506) Ekaina 2018 (581) 2018 (467) Apirila 2018 (545) Martxoa 2018 (554) Otsaila 2018 (500) 2018 urtarrila (557) 2017 eremua (509) Azaroa 2017 (427) Urriaren 2017 (538) Iraileko 2017 (455) Abuztua 2017 (505) Uztaila 2017 (479) Ekaina 2017 (477) 2017 (493) Apirila 2017 (434) Martxoa 2017 (540) Otsaila 2017 (477) 2017 urtarrila (538) 2016 eremua (487) Azaroa 2016 (631) Urriaren 2016 (657) Iraileko 2016 (542) Abuztua 2016 (608) Uztaila 2016 (485) Ekaina 2016 (661) 2016 (664) Apirila 2016 (700) Martxoa 2016 (804) Otsaila 2016 (855) 2016 urtarrila (751) 2015 eremua (799) Azaroa 2015 (640) Urriaren 2015 (624) Iraileko 2015 (428) Abuztua 2015 (493) Uztaila 2015 (505) Ekaina 2015 (535) 2015 (577) Apirila 2015 (622) Martxoa 2015 (1017) Otsaila 2015 (878) 2015 urtarrila (1077) 2014 eremua (963) Azaroa 2014 (826) Urriaren 2014 (771) Iraileko 2014 (598) Abuztua 2014 (808) Uztaila 2014 (911) Ekaina 2014 (735) 2014 (957) Apirila 2014 (972) Martxoa 2014 (864) Otsaila 2014 (720) 2014 urtarrila (733) 2013 eremua (664) Azaroa 2013 (656) Urriaren 2013 (548) Iraileko 2013 (570) Abuztua 2013 (533) Uztaila 2013 (661) Ekaina 2013 (577) 2013 (734) Apirila 2013 (1059) Martxoa 2013 (1102) Otsaila 2013 (811) 2013 urtarrila (906) 2012 eremua (911) Azaroa 2012 (1168) Urriaren 2012 (830) Iraileko 2012 (886) Abuztua 2012 (974) Uztaila 2012 (863) Ekaina 2012 (591) 2012 (445) Apirila 2012 (563) Martxoa 2012 (699) Otsaila 2012 (546) 2012 urtarrila (417) 2011 eremua (149) Azaroa 2011 (35) Urriaren 2011 (23) Iraileko 2011 (18) Abuztua 2011 (25) Uztaila 2011 (18) Ekaina 2011 (16) 2011 (13) Apirila 2011 (13) Martxoa 2011 (33) Otsaila 2011 (24) 2011 urtarrila (13) 2010 eremua (335) Azaroa 2010 (12) Urriaren 2010 (15) Iraileko 2010 (12) Abuztua 2010 (16) Uztaila 2010 (9) Ekaina 2010 (19) 2010 (6) Apirila 2010 (3) Martxoa 2010 (62) Otsaila 2010 (303) 2010 urtarrila (1838) 2009 eremua (4) Azaroa 2009 (1) Urriaren 2009 (3) Iraileko 2009 (3) Abuztua 2009 (2) Ekaina 2009 (3) 2009 (2) Apirila 2009 (3) Martxoa 2009 (9) Otsaila 2009 (4) 2009 urtarrila (3) Azaroa 2008 (1) Urriaren 2008 (1) Iraileko 2008 (2) Abuztua 2008 (1) Uztaila 2008 (2) Ekaina 2008 (2) 2008 (2) Apirila 2008 (1) Martxoa 2008 (3) Otsaila 2008 (5) 2008 urtarrila (2) 2007 eremua (2) Urriaren 2007 (2) Uztaila 2007 (1) 2007 (1) Apirila 2007 (1) Otsaila 2007 (2) 2007 urtarrila (1) 2006 eremua (1) Urriaren 2006 (3) Abuztua 2006 (1) Ekaina 2006 (2) 2006 (2) Apirila 2006 (2) Martxoa 2006 (2) Azaroa 2005 (2) Abuztua 2005 (1) Ekaina 2005 (1) Martxoa 2005 (2) Otsaila 2005 (1) 2005 urtarrila (1) 2004 eremua (1) Urriaren 2004 (3) Uztaila 2004 (1) 2004 (2) 2003 eremua (1) Urriaren 2003 (1) 2003 (1) Martxoa 2003 (1) Otsaila 2003 (1) 2003 urtarrila (1) 2002 eremua (1) Urriaren 2002 (4) Abuztua 2002 (1) Apirila 2002 (1) Martxoa 2002 (2) 2002 urtarrila (2) Uztaila 2001 (1) Ekaina 2001 (1) Martxoa 2001 (1) 2000 (3) Martxoa 1999 (1) Urriaren 1998 (2) Martxoa 1998 (1) Abuztua 1997 (1) Urriaren 1996 (1) Abuztua 1996 (2) 1995 (1) Abuztua 1992 (1) 1990 (1)


Mendi lasterketa: Diagonal des Fous 2016: Javi Dominguez 3. Isla Reunioneko ultran!\nDiagonal des Fous 2016: Javi Dominguez 3. Isla Reunioneko ultran!\nJavi Dominguez ezkerretik bigarren,\nDiagonale des Fous 2016ko podiumean 3.!\nInformazioa + argazkiak: Barre.eus\nAinhoa Lendinez Javi Dominguezi animoak ematen.\nDiagonale des Fous ultra traila (167 km.) jokatu dute asteburuan Reunion uhartean. ‘Eroen zeharkaldia’ moduan ezaguna ere baden proba munduko ultra lasterketa gogorrenetarikoa eta zaharrenetarikoa da.\nEhun miliako (166 kilometro) ehun lasterketa baino gehiago daude munduan gaur egun, eta horietako bat da Diagonale des Fous, iraupen luzeko mendi lasterkariak erleak eztira moduan erakartzen dituen proba. Indiako Ozeanoko kolonia frantziarra den Reunion uhartean jokatzen da, Afrikan. Aurten parte hartu zuten 2.700 lagunek 167 kilometroko ibilbidea -9.500 metroko desnibela- osatu zuten. Jaitsiera amaigabeak, igoera bertikalak (1.500 metro baino gehiagoko aldapak), oihan txikiak, harbideak, galtzadak eta beste hainbat oztopo gainditu behar izan zituzten antxitxikariek.\nDiagonale des Fous UT 2016 - podiuma:\n1- François D'Haene (frantziarra): 23:44:57\n2- Antoine Guillon (frantziarra): 24:15:12\n3- Javi Dominguez (gasteiztarra): 24.36.24.\nEmaitza honi esker ultra trail lasterketen munduko zirkuituko bigarren postua eskuratu du Dominguezek.\n• Urtea borobiltzeko emaitza\nDominguezek adierazi du “zoragarria” izan den urtea borobildu duela Reunion uhartean. “Oso pozik nago. Batetik munduko mendi korrikalari onenak zeudelako Reunionen: Francois d'Hane, Antoine Guillon, Ryan Sandes, Camus.... Eta, bestetik, ultra trail berezienetarikoa delako, bi gauetann korrika egiten dugun ehun milatako proba bakarra baita”. Azaldu duenez, hasieratik joan zen lasterketa buruan, eta 120. kilometro inguruan gorabeherak nabaritu arren, erritmoari eutsi zion. Anoa postuetan trantsizio azkarrak egin eta ahalik eta denbora gutxien galtzea garrantzitsua izan zela nabarmendu du Dominguezek. Puntu horietan, eta ibilbide guztian zehar, Ainhoa Lendinezek emandako laguntza funtsezkoa izan zela azaldu du.\nInformazio gehiago: www.grandraid-reunion.com\nIrakurri hemen: Javi Dominguezek barren.eus-i eskainitako elkarrizketa\nEgilea: Mendi lasterketa ordua: 22:54\nDiagonal des Fous 2016: Javi Dominguez 3. Isla Reu...\nUTSM: Serra Montsant ezagutzen\nHiru Haundiak 2016: Leire Martinez eta Jokin Gari ...\nAnboto KB 2016: Maria Zorroza eta Aitor Osa txapel...\nAlberto Zerain: Manaslu mendian igoera azkarra\nGorbeia suzien 2016: Andrea Gil eta Luis Alberto H...


Status Lantaldea. Badihardugu Euskara Elkartea\nBailarako Udal eta AEKko euskaltegiekin harremanak finkatu eta helduentzako bailarako barietateen ikastaroak bideratzeko ahaleginak sendotuko ditugu. Duela urte batzuk zentroko kurrikulua aurkeztu zenez, bailarako hainbait euskaltegitan euskalkia txertaturik dago dagoeneko. Orain baliabideak eskaini behar zaizkie, edo behintzat orientabidea. Hori izango da gure betebeharra aurrerantzean.\nDagoeneko hasiak gara ikastetxe eta euskaltegietan banatzeko materiala sortzen, eta banaketari ere ekin diogu honezkero. 2005ean kaleratutako Ahozko jarduna hobetzeko proposamenak liburua euskaltegietan guztiz erabilgarria izango dela uste dugunez, liburu hau sustatu, aurkeztu, eta bertan azaltzen diren proposamen desberdinen berri ematea izango da gure asmoa aurrerantzean.\nBestetik, Deba ibarreko hizkeren mapa banatuko da euskaltegi eta ikastetxeetan gure eskualdeko berbeten nondik-norakoak ezagutu ditzaten eta herri bakoitzean bertako adizkiak biltzen dituen Deba ibarreko aditz-taulen bildumako aleak banatuko dira. Hauek ere euskaltegietan euskalkia txertatzeko orduan garrantzitsuak izango direlakoan gaude.\nEuskara Zerbitzuekin elkarlana\nAurreko ekimenak egoki bidera daitezen, Euskara Batzordeekin harremana eta elkarlana finkatu dugu eta gure nahia bide honetan pausoak ematen jarraitzea da. Ahozko Ondarearen proiektuan, esate baterako, gehienekin elkarlanean dihardugu. Gainera, administrazioan lan arlo eta lan-jardun batzuk identifikatu eta horiekiko proposamenak zer nola gauzatu daitezkeen aztertu beharra dugu.\nGure bailara oso dinamikoa da gai honetan ere, eta gurean dauden 4-5 bertso eskolekin harremanak sendotu eta eskola eginkizunetan argitaratu ditugun liburuen erabilpena bideratzea nahi dugu, gehienbat Berbeta Berua liburuarena. Hau guztia aurrera eramateko ahaleginetan dihardu Egoitz Unamuno bertsolari gazteak, Badiharduguren lana eta bertso eskolena bateraztuz. Bidea luzea da eta hurrengo hilabeteetan zeregina ez da faltako.\nIrakaskuntzaren esparruan, bailarako eskoletan euskalkiaren erabilera nola eta noiz erabili aztertzen jarraitzen dugu. Gizartearengan sentsibilizazioa lantzeko egitasmoak garatuko ditugu (Eragile desberdinen bidez eskainiko diren hitzaldi eta saioak; udal desberdinetako kultur etxeetan; ikastetxeetan; e.a.). Bergarako ikastolako irakasle den Jaione Isazelaia da atal honen arduraduna.


"Habiak bukatu nuenean esan nuen ez nekiela beste disko bat grabatuko ote nuen eta orain ere horixe pentsatzen det"\n2004ko urrian, Bizkaiko herri aldizkari txiki batek Anariri egindako elkarrizketa zekarren. Ez zen elkarrizketa arrunta, jende ezagunari euren filiez eta fobiez egin ohi zaizkien galdeketa estandar horietako bat baizik. “Zein animaliagaz zatoz bat?” galdetzen zioten abeslari azkoitiarrari; hona erantzuna: “Momentu honetan, zebrarekin; ez zuria, ez beltza, kontrakoa baizik”.\nHandik urtebetera, iazko azaroan, “Zebra” kaleratu du Anarik. Zuria eta beltza, tranparik gabea. Diskoaren izen bereko kantuan, “ez dut maite grisik” aldarrikatzen du abeslariak, eta hala mintzatu zaigu, ezkutuan ezer utzi gabe, gauzak argi esanez. Azkoitiko eliza ondoan egin dugu hitzordua, eta aldameneko taberna batean jesarri gara. Kazetariaren begiei begira entzun ditu galderak; erantzunak ematean, berriz, leihoaren beste aldekoari so egon da gehienetan, baina ez du ematen kalea ikusten ari denik, askoz urrunagoko zeozer baizik. Hasi aurretik aitortu digunez, ez zuen gogo handirik elkarrizketa hau emateko. Ez hau eta ez beste asko ere. Horretaz ere jardun dugu, berriketaldia agortzear zela.\n1970ean jaio zen, Azkoitian. Haren jaiotza-agirian Ana Rita Alberdi Santesteban dago idatzita, baina batek baino gehiagok lehenengo abizena ere ez du ezagutzen. Filologia erromanikoa ikasi zuen Gasteizen, “paleolitiko eta neolitiko arteko garai batean”, eta gaur egun frantsesa, filosofia eta beste zenbait irakasten ditu DBH eta Batxilergoan, Ordizian. “Zebra” hirugarren diskoa du, “Anari” (1997) eta “Habiak” (2000) ostean.\nMusikan bateria jotzen hasi zinen…\nBai, orain Akauzazte taldea osatzen duten kide batzuekin.\nEta gero hasi zinen zeure kontura…\nBai, Gasteizera joan nintzen eta nola ezin nuen bateria jo, gitarra bat erosi nuen, garai hartako 5.000 pezetako gitarra espainol bat, eta harekin hasi nintzen. Beste alde batetik ere idatzi egiten nuen, eta…\nBazenekien gitarra jotzen ordurako?\nEz, eta orain ere ez. Zazpi akorde eta gutxi gehiago…\nOholtzara ateratzeko adina bai, behintzat…\nBai, baina irten daiteke batere jakin gabe ere.\nDenbora are urrunago joanda, zelan hasi zen zure harremana musikarekin?\nUste dut bi alderdi dauzkala. Batetik, zera akademikoa, pianoa, solfeoa… ikasi nituen. Eta gero beste bat, niretzat orduan musika zena: rocka. Uste dut rock istorio hau hamabost edo hamasei urterekin hasi zela, eta momentu hartan, neure ustez, zerbait hausten ari nintzen. Beharbada oso aldenduta ikusten nituen alderdi bi horiek, eta orain konturatzen naiz dena doala batera, ezta? Dena zen bat, baina ez naizenez mezzosopranoa edo biolontxelo-jolea, rockari lotu nintzaion.\nGaztetan inguru honetatik mugituko zinen, Azkoititik…\nBai, eta herri honek, alde batetik, bazituen mugimendu oso fuerteak garai hartan, non BAP! eta horrelako taldeek leku asko izaten zuten, baina gero bazen gaztetxe bat non kultoko musika egiten zen, beste ingurune bat, kanpoko taldeak… Uste dut bariedade handi horrek asko eragin digula.\nEz duzu RRV (Rock Radical Vasco) delakotik bakarrik edan, orduan?\nEz. Hortik ere bai, e? Ni Hertzainaken fan handia nintzen hamabost urterekin, denak bezala, baina ez, hemen ez zuen hainbesteko arrakasta eduki RRVk. Azkoitia, Oñati, Bergara… askoz ere poperoagoak izan dira.\nHala ere, eta euskaraz abesten duzunez gero, ematen du lotura jakin batzuk eduki behar dituzula beti ere…\nUste dut disko honekin argi geratu dela ez naizela euskal tradizio lirikotik datorren abeslari bat, Ruper ere ez den bezala, nahiz eta sartzen duten orain. Benito Lertxundi entzuten eta Leonard Cohenen gauza asko atzematen ditut, baina bere kantatzeko era horrek, bere instrumentuak eta bere… jendeak berataz daukan iritzi horrek askoz gehiago indartzen du bere euskal zera hori.\nEzin da, antza, musikari batetaz hitz egin zerk eragin dion aipatu barik, beharbada kazetarion mania da…\nAzkenekoan eduki dut “mobida” bat galdera horrengatik, nire erantzuna siguiente pregunta [hurrengo galdera] izan zen. Hor tranpa dago. Egia da lehenengo diskoa atera nuenean ez dakit zeinek kritika bat idatzi zuela, eta asmatu zituela nik nire etxean nauzkan hamar disko, ni inondik ezagutu gabe. Hala ere, uste dut tranpa egin daitekeela galdera horri erantzunez: zerk eragin gehien? Nahi dugunak? Musika aditzen da, oraintxe ere hau ari gara aditzen [Tirol aldeko estiloko musika xuabea], eta uste dut denak eragiten gaituela, aditu nahi dugunak eta aditu nahi ez dugunak. Azkenean, ez dakizu zeinen bezalakoa zaren edo izan nahiko zenukeen. Eta tranpa egin daiteke; nik esan nezake “azkenengo Madonnaren diskoa erosi dut”. Edo Bisbal pilo bat aditu dudala, eta hori ere aditu dut. Badakizu, bizitzan erreferente batzuk segitzeko dira eta beste batzuk ez segitzeko. Orduan, auskalo. Horri buelta emanda, nik galdetu dezaket: zuk zeinek bezala idazten duzu, edo zein bezala janzten zera?\nIrakurri egin dut zutaz “bitxia da, baina ez du euskal iturrietatik edan”… Barre egiten diozu horri?\nBai. Ni, hemeretzi urterekin, Ruperren fan izugarria nintzen, eta Hertzainakena, han egon nintzen lehenengo ilaran, deiadar batean, kontzertu batzutan… Horixe fan izan naizela. Baina ez dakit, batzutan lerro genealogikoa nahiko motza da, neska neskarekin konparatzen dute, rock egiten duena rock egiten duenarekin bakarrik… nik uste dut BAP-en edo Dut-en Mikel Laboaren eragina egon daitekeela. Orduan, egia da denbora batean kanpoko musikaren eragina eduki dudala gehien, baina tira… Nongoa, kanpokoa? Azken batean hemen gaude, munduan denak, ez gara estralurtarrak. Askotan esaten da Munduko musikak; eta gu nongoak gara ba, Martitzekoak?\nNoiz piztu zitzaizun benetako gogoa abeslaria izateko, noiz esan zenuen “aurrera”?\nBa, esan dizut, Gasteizera joan eta handik urtebetera gitarrarekin nenbilen, pentsatu nuen akademiara joan beharrean gitarra ikastera nik kantuak egin behar nituela…\n… baina jende aurrean aurkezteko asmoz, ordurako?\nEz, inondik inora ez. Beste alde batetik idatzi egiten nuen, eta gure pisuko tipo batek antolatu zuen kontzertu bat. Ezetz jo, esaten zidan. Bost kantu neuzkan, eta jo egin nuen. Kontzertu hartarako probak egitean maketa grabatu nuen, teknikariari esan nion “faborez, grabatu kanta hau”. Bidali nuen Euskadi Gazteako maketa lehiaketara eta gero grabatu nuen, dena izan zen oso azkar.\nHura izango zen zure lehenengo diskoaren oinarria, beraz…\nBai, baina dena hilabete batzutan.\nEta halako batean konturatuko zinen: hara, hemen sartuta nago, diskoetxe mundu honetan, Euskal Herrian mundu txikia bada ere…\nBai, baina lehenengo diskoan ez zara konturatzen horretaz. Lehenengo diskoan flipatu egiten duzu, inuxenteagoa zara eta beste era batera bizitzen duzu. Orain bai, beste era batera bizi dut, beste ikuspegi batekin, ikusten da interes asko daudela eta munduko gauza guztiek bezala, bere alde ilunak badauzkala, eta hor ondo mugitu behar duzula.\nZuk behintzat zeure erritmoari eusten diozu…\nSaiatzen naiz behintzat.\nIzan ere, Zebra atera duzunez geroztik egin dizuten elkarrizketa gehienetan lehenengo galdera aurreko diskotik igaro diren bost urteei buruzkoa izan da…\n(Burua mugituz dio baietz) Ez dakit, hori da nire erritmoa eta... Lehenengo diskoa kasualitatea izan zen, bigarrengoa ez dut esango kasualitatea izan zenik baina bueno, gauza asko egin ditut ere tartean, aparte lan egiten dut eta…\nEta orain behartuta sumatzen duzu zeure burua bost urtero, hamar urtero, edo behar denean, disko bat sortzeko?\nEz. Inondik inora. Habiak bukatu nuenean esan nuen ez nekiela beste disko bat grabatuko ote nuen eta orain ere horixe pentsatzen dut. Azkenean, zergatik kantatzen dut, zergatik sortzen dut, zergatik idazten dut? Zaila da erantzuten. Dagoeneko oinarria badago, eta disko honetan bai sentitu dudala presio hori. Baina nik ez dut hau karrera bat bezala ikusten; ikusten dut nire momentua adierazteko era bat bezala, baina adibidez pilo bat gustatuko litzaidake margotzen ikastea, edo beste gauza bat egiten ikastea. Gero, esaten didate “ez duzu asko jotzen ez omen zaizulako asko gustatzen zuzenean jotzea”. Ez ba, izugarri gustatzen zait, eta horregatik nahi dut neurtu, eta pentsatzen segitu. Azkenean, bukatu egiten da, dena bezala, denak egiten du behera eta honek ere bai. Hor, ondo badaramazu erritmo hori, zuk kontrolatzen baduzu, eta ilusio txikiak jarri… Baina mundu honetan ematen du hazten joan behar duzula aurrera egiteko, numeroan-eta, eta ni ez naiz horren aldekoa, beste leku batzutan ipini behar da begia, harago joateko.\nDenak behera egiten duen arren, zuk oraintxe gora. Oso kritika onak jaso izan dituzu beti, eta are hobeak Zebra dela eta…\nBai, nik ere irakurtzen ditut eta…\nHoriek behartu egiten zaituzte?\nIkusmina sortzen duten heinean, “hurrengoan ere maila ona eman beharko dut”…\nBigarren diskoan adibidez, noski, halako zorabioa ematen dizula, baina argi eduki nuen bigarren diskoan hori oso arriskutsua dela, zeure buruaz harroegi egotera eraman zaitzakeelako. Ondo egiten duzula esaten dizute, eta horretan geratzen zara. Uste dut disko honetan badagoela arrisku bat, aldaketa bat, beste bide bat, eta benetan hori da orain betetzen nauena. Argi neukan hau zela egin nahi nuena, jendeari gustatu edo ez gustatu.\nBai, rockero baldin bada zarata gehien daukana…\nBai, gitarrero ere esan daiteke. Hori bada rockero, esan daiteke rockeroa dela. Nik uste lehenengo diskoa ere oso rockeroa dela.\nBai, itzuli egin zara, ezta?\nUste dut baietz, bigarren diskoa lirikoa da beharbada, eta lehenengoa rockeroa, ez dakit, hainbeste definizio! Baina ez da folka, behintzat.\nAlboan izan dituzun musikariek –Inoren Ero Ni taldeko kide zenbaitek, batez ere- edukiko zuten eraginik Zebraren soinuan…\nBai. Lehenengo diskoan Mikel (bateria-jolea) bazegoen, eta baxu-jolea lehenengo diskoa grabatu eta gero sartu zen. Uste dut lehenengo diskoan nik nahi nuena egin zutela, bigarrenean ere bai, eta hirugarren honetan beraiek eta ni zerk biltzen gaituen ikusi da; inoiz baino gehiago izan dira beraiek, musika aldetik. Grabatzen ari ginela, zenbait zatitan, “honek Inoren Ero Ni ematen du”, esaten genuen. Normala da, beraiek dira, eta alde horretatik beti lagatzen ditut musikariak libre, aportatu nahi dutena aportatzeko.\nHala ere, zu beti ibili zara zure diskoen produkzioan eta nahiko estu hartu izan omen duzu hori beti…\nHorixe kontrolatzen dudala, bai, bai. Gainera oso egoskorra naiz. Habiak, adibidez, rockaren historiako diskorik grabeenetako bat izango da, eta nire inguruan zeuden denek esaten zidaten: baina Anari, nola…? Eta nik: jo grabe. Denen kontra. Orain aditzen dut, eta ai ama!, zein grabe den, baina momentu hartan hala sentitzen nuen eta hala izan behar zuen. Eta oraingo honetan berdin. Bueno, oraingo honetan niretzat oso inportantea zen garbia izatea, ez dakit zer den “garbi” hitza baina… Haizea eduki behar zuen, eta ez neukan beldurrik beste sonoritate garbi horri. Habiaken, adibidez, ezta pentsatu ere halakorik.\nZure musika eta zure hitzak definitzeko asko erabiltzen den berba bat “iluna” da… Ez dakit lehenengo diskotik hona aldaketarik egon den alde horretatik. Besteak beste, ia hamar urte igaro dira.\nBai, aldaketa handia dago letretan, baina ez dut esango ezetzik, ilun ez denik…\nBeharbada egokiagoa da deseroso hitza, urduri jartzekoa?\nHori gehiago beharbada, eta gainera bilatu egiten dut tentsioa, ez da ospakizuna. Onartzen dut tristea dela, baina hirugarren disko hau haserretuagoa da tristea baino.\nEta horrek zer aldaketa ekarri die hitzei?\nEz justu gaietan, gaiak ikusteko ikuspuntuan baizik, eta idazteko moduan.\nKantautore hitza ez ei zaizu gustatzen, zutaz aritzeko behinik behin…\nNire amak bati esan zion mi hija es como Rosana pero en euskera [nire alaba Rosana bezalakoa da, baina euskaraz]. Horrela definitzen nau nire amak, orduan zer da kantautorea? Akustika bat, protesta kantuak edo bestela maitasun kantuak… argi dago ezetz, ni ez. Nik ez daukat ezer kantautore izenaren kontra, baina erabiltzen dena baino era zabalagoan erabilita. Ze, Michael Jackson ere kantautorea da, eta Prince. Zer da kantautorea orduan?\nEz daukazu protesta egiteko asmorik, orduan?\nNik mordoa protestatzen dut letretan, batez ere disko honetan. Protesta-kanta ez, haserrealdi-kanta dela uste dut. Diskoko letra batek esaten du “zerbaitengatik borrokatu ordez, beti zerbaiten kontra”. Zeren kontra? Ez dakit esaten, denaren kontra, nola funtzionatzen duten gauzek.\nRosana aipatu duzu. Konparazioak gorrotagarriak direla esan ohi da…\nRosanarekin ez ezik, eta hori ere zure amaren laguntzaz antza…\nNik uste amaren bitartaz sartu dela hori, bai…\n…sarritan alderatzen zaituzte Suzanne Vegarekin edo PJ Harveyrekin. Nola hartzen dituzu konparazio horiek, eta konparazio guztiak oro har?\nLehen ere esan dut oso sinplea dela, aipamen horiek egitea. Suzanne Vega? Nik ez dut asko aditu Suzanne Vega. PJ Harvey? Lehenengo eta bigarren diskoak asko gustatzen zaizkit, hirugarrena gustatzen zait, gerokoak ez hainbeste. Igual disko honek badu zerbait harena, ahots-tinbrea, eta igual Patti Smithen gauza batzuk ikusten dizkiot, baina nik ez dut izugarri aditu Patti Smith. Uste dut hori esatea sinpleegia dela. Sinpleena da neska neskekin konparatzea. Azkenean, jaten eta edaten duguna garen bezala entzuten duguna baldin bagara, askoz gehiago eduki beharko nuke Mikel Laboarena, esaterako. Lehenengo diskoa atera nuenean Euskadi Irratian galdetu zidaten Lurdes Iriondotaz, eta nik ez nekien zein zen ere [kasualitatez, Iriondoren heriotzaren berri jakiteko bezperan egin genuen elkarrizketa hau] eta kazetariren batek interpretatu zuen gutxietsi egiten nuela euskal tradizioa. Nik ez dut gutxiesten. Nire ikasleek ere ez dakite zein den Gari Hertzainak, hamabost urte daukate.\nPromozio garaietan elkarrizketa asko egin behar da, eta zuk ez omen duzu gogo handirik. Orain gutxi irakurri nion Sorkuni kazetariok, askotan, erantzunik ez daukaten gauzak galdetzen ditugula, zer esanik ez daukaten gaiak ateratzen ditugula mahai gainera. Ez omen dago hainbeste esateko musikaz…\nNi, adibidez, ez naiz hasiko letrak esplikatzen. Letrak hor daude, ideiak adierazteko. Ados nago horrekin, niri pasatu zait, diskoa atera eta… Ez det nahi mila entrebista egin eta gainera, adibidez nire kasuan esanahia gaizki interpretatzen da. Igual ez da hain inportantea nik esateko daukadana, nire diskoa hor dago, joko dut zuzenean… Eta askotan umildadea harrotasun bihurtzen da: hara hau! ez du entrebistarik eman nahi…\nGainera, ez dago batere espezializaziorik. Entrebista egiten dizuna arrapaladan dator, kontsumo ministroarekin egon eta gero, eta ez dakit nongo polideportiboko inauguraziora joan baino lehenago. Eta ni horrekin minduta egoten naiz. Disko honetan baldintza sinplea ipini nuen: ez dut egingo elkarrizketarik diskoa aditu ez duen batekin, uste dut hori gutxienekoa dela. Ni ez nago nire diskoa saltzeko, horretarako promozioa dago. Eta ez da ez dudala entrebistarik egin nahi, guztiz kontrakoa. Baina zuk ez baduzu diskoa aditu, zer? Nik ez dut esplikatuko diskoa. Eta gero badago kazetaritza mota bat non kazetaria inportanteagoa den… (jarioa eten du, hitz bila).\n… “biktima” baino?\nHori da, biktima baino. Eta haren jokoan sartu behar zara eta ez bazara sartzen borde puta bat zara.\nIdazlea zara gehiago musikaria baino?\nUste dut ez naizela ezer, ez idazle ez musikari, ez…\nBaina garrantzia ematen diezu hitzei, hori igarri egiten da zure kantetan…\nBai, bestela ez dut-eta ezer esango. Denborarik gehiena idazten ematen dut, denbora asko ematen dut. Musika, melodia eta abar, bat-batekoa da, eta bestea askoz gehiago da gogoeta baten ondorioa. Gainera, kantu baten letra zaharkitu egiten da, eta musika ez; beraz ondo pentsatu behar duzu, bestela irratian aditzen duzu eta lotsaren lotsarekin ez dakizu non sartu. Niri hori pasatzen zait lehenengo diskoko abesti batzuekin, baina bueno, gaztea nintzen.\nInicio > EM 331 > Elkarrizketa


Svante Augusto Arrhenius - Elhuyar Aldizkaria\nHasiera » Albisteak » Svante Augusto Arrhenius\nArrheniusek, uretan disolbatuta korronte elektrikoa eroaten zuten substantziak (sodio kloruro edo gatza adibidez) elektrolitoak zirela eta korronterik eroaten ez zutenak ez zirela kontsideratu zuen. Horrez gain, elektrolito zirenen eta ez zirenen artean uraren solidotze-puntuaren arazoa zegoen. Substantzia bat uretan disolbatuz, uraren solidotze-tenperatura jaitsi egiten da, disolbatutako kantitatearen arabera. Zenbat eta substantzia gehiago disolbatu, hainbat eta gehiago jaisten da solidotze-tenperatura.\nSvante Augusto Arrhenius.\nBaina substantzia batzuentzat tenperatura-jaitsiera pisu molekularrarekiko alderantziz proportzionala zen. Litro bat uretan gramo bat sakarosa edo gramo bat glukosa disolbatu, tenperatura-jaitsiera erdia zen sakarosaren kasuan. Glukosa-molekularen tamaina sakarosa-molekularenaren erdia zenez gero, gramo bat glukosan gramo bat sakarosan baino bi aldiz molekula gehiago zeuden.\nIkuspegi hau iraultzailea zen garai hartan, elektrikoki kargatutako atomoak ezinezkotzat jotzen zituztelako. Horregatik Arrheniusen teoria oso gutxik hartu zuten kontutan, 1884. urtean bere doktorego-tesian argitaratu zuenean. Epaimahaikoek gainera, zegoen nota baxuena eman zioten tesiari, teoria hartan sinesten ez zutelako. Zorionez Van’t Hoff eta Ostwald-ek, teoria berriaz arduratuta, Arrheniusekin batera lan egin zuten.\n1890. urte inguruan Thomson-ek elektroia eta Becquerel-ek erradioaktibitatea aurkitu zutenean, Arrheniusen teoria ionikoak ontzat hartu zituzten. 1895. urtean Stockholm-eko Unibertsitatean irakasle izendatu zuten, eta 1903. urtean, hain arrakasta txikia izandako doktorego-tesiagatik Kimikako Nobel saria eman zioten.\nArrhenius gero zientziaren misterioez arduratu zen. 1908.ean argitaratutako Worlds in the Making (Munduen Eraketa) izeneko liburuan, Lurreko bizitza espazioan zehar bizidun esporak heldu zirenean sortu zela zioen. Esporak hotza eta aire falta erraz jasaten zutela eta izarretik izarrera espazioan zehar erradiazio-presioak bultzata zebiltzala jakinarazi zuen. Horregatik Martitzen bizitza egon zitekeela iruditzen zitzaion, baina geroztiko aurkikuntzek kontrakoa frogatu dute.\nSuediako Stockholm hiriburuan hil zen 1927.eko urriaren 2an.


4.0 Industria | enpresa handiak | Euskaltel\nEuskaltelek eskaintzen dituen Big Datari, Gauzen Internet industrialari, zibersegurtasunari edo adimen artifizialari esker, industriak teknologia berriak integra ditzake bere prozesu industrialetan.\nIndustria adimendun, sentsoredun eta modu seguruan konektatu batek aukera ematen du edozein datu eskuratzeko edozein unetan; hala, errendimendua eta trazabilitatea optimizatzen dira, prozesuak automatizatzen dira eta negozio berri eraginkorrago eta seguruagoak sortzeko aukera sustatzen da.\nZure enpresaren prozesuak digitalizatzen lagunduko dizugu, teknologiarik berrienak erabilita. Hobetu zure enpresaren kudeaketa, zerbitzu digitalak arin eta hasierako inbertsiorik gabe ezarriz.\nNegozio bakoitzaren premietara egokitzen ditugu gure soluzio teknologikoak. Helburua: Eraginkortasun, kostu-murrizketa eta prozesuen automatizazio handiagoa.\nEnpresaren heldutasun digitalaren analisia, aukera-proposamenak eta ROI ibilbide-orri batean, enpresa digitalizatzeko teknologiaren azken aurrerapenak aplikatuz.\nIoT, Big Data, analitika aurreratu eta adimen artifizialari esker, informazio-fluxua denbora errealean integratu eta automatizatu daiteke, eta, hala, digitalizatu eta automatizatu egin daitezke prozesuak.\nEnpresetan, dena konektatuta eta sentsorizatuta egongo da, eta informazioa hainbat gailuk batera atzituko dute; hori dela eta, ezinbestekoa da konektagarritasuna eta segurtasuna bermatzea.\nLan-segurtasuna, Lone Worker\nSistema automatiko integratu bat, bulegotik kanpo lan egiten duten langileak detektatzeko, lokalizatzeko eta, istripu bat izanez gero, laguntzeko. Pertsonak sentsorez hornitzeko gailuak, langileek segurtasun handiagoz lan egiteko.\nNazioartekotzea. Vidralak zer behar zuen arretaz entzun ondoren, nazioartera hedatzen lagundu diogu, eta konexio seguruak eta ahalmen handikoak eskaini.


Shandi (abestia) - Wikipedia, entziklopedia askea.\n8 hizkuntza hedatua bildua\nVini Poncia (en)\n[[Kategoria:Vini Poncia (en) ekoitzitako musika]]\n←Sure Know Something Shandi (abestia) →Talk to Me\nThe Record Plant,\nNew York City: 1980\nPop rock, power ballad\nCasablanca NB-2282 AS (AEB)\nPaul Stanley & Vini Poncia\n"Sure Know Something" / "Dirty Livin'"\n(1979) "Shandi" / "She's So European"\n(1980) "Talk to Me" / "Naked City"\n"Shandi" Kiss hard rock talde amerikarraren singlea da. Beraien 1980ko Unmasked albumean argitaratua, abestia oso arrakastatsua bihurtu zuen Australian, non 5. postua lortu zuen Australiako zerrendetan. Abestiak arrakasta ere lortu zuen beste hainbat herrialdetan, beste hiru herrialdetan Top Ten zerrendetan sartu zelarik.\nPaul Stanley abeslari/gitarjoleak eta Vini Poncia ekoizleak idatzia, abestia Hollies taldeak eginiko Bruce Springsteenen "4th of July, Asbury Park (Sandy)" abestiaren bertsio batek insipiratu zuen.\nMusika bideo bat grabatu zuten abestiarentzat, non Peter Criss taldearekin agertzen den azken aldia izango da, 1980an bere bakarlari karrera hasi baino lehen.\nNahiz eta bideoan lau taldekideak agertzen diren, Stanley abestian jotzen duen taldeko kide bakarra da. Anton Fig sesioko bateriajoleak bateria jotzen du, Kissen Tom Harper roadieak baxua jotzen du eta Holly Knight idazle profesionalak teklatuak jotzen ditu, Stanleyk abestu eta gitarra guztiak jotzen dituen bitartean. Vini Ponciak koruak egin zituen.\nTaldea Australiatik eta Zeelanda Berritik biran dagoenean, Paul Stanleyk berak bakarrik jotzen du abestia. Kissek abestia jo zuen Melbourne Symphony Ensemble orkestrarekin Kiss Symphony: Alive IV kontzertuan eta 2003ko izen bereko diskan agertzen da.\nZeelanda Berria 6\nAmeriketako Estatu Batuak 56\nLangileak[aldatu | aldatu iturburu kodea]\nAnton Fig - bateria\nAce Frehley - gitarra nagusia\nGene Simmons - baxua\nPaul Stanley - gitarra erritmikoa, ahotsak\nTempted (song) (3:55)\nNight Prowler (6:27)\nSure Know Something (4:01)\n↑ Nazioarteko Zerrenden Historia\nPaul Stanleyk idatzitako abestiak\nCasablanca Records singleak\nOrriaren azken aldaketa: 27 martxoa 2021, 20:57.


Erdaldun asko dago euskararen alde eta lan handia egin dute dagoeneko, baina euskararen erabilera errazteko pausu berriak eman beharra dago. Nola egin hori? Proposatu erdaldunari enpatia ariketa bat. Esaiozu zure lekuan ipintzeko, eta azaldu zuk euskaraz egin nahi duzula. Berak erdaraz nahiago badu, egin dezala, arazorik ez. Baina zuk EUSKARAZ NAHIAGO duzula adierazi. Hori da elkarbizitza: batak besteari bidea ematea, eta alderantziz. Galdetu nola uste duen berak lagundu dezakeela egoera horretan.


Hamabostero Hankabero abiatu da - Soraluze - Plaentxia.eus\nHamabostero Hankabero abiatu da\nUbane Madera 2018-11-15 14:06\nHamabostero Hankabero ekimenaren lehen saioko partaideak, atzo eguaztena, abiatu aurretik.\n“Oso pozik” daude Soraluze, Mugituz! topaguneko kideak Hamabostero Hankabero ekimenaren estreinaldiarekin. Atzo, eguaztena, abiatu zen 19:00etan, 20 bat lagunen partaidetzarekin. “Parte hartu zutenek erakutsi zuten errepikatzeko nahia dutela eta ekimena lagunei gomendatzeko asmoa ere badutela”, kontatu du Jokin Martinezek.\nHelduek zein umeek parte hartu zuten atzo iluntzean Hamabostero Hankabero kirol hitzorduaren estreinaldian. 20 bat lagun abiatu ziren Zubi Nagusitik, ume zein heldu. Eta zirkuitua amaitu zutenek “erakutsi zuten errepikatzeko nahia dutela eta ekimena lagunei gomendatzeko asmoa ere badutela”, kontatu du ekimenaren antolatzaileetako bat den Jokin Martinezek.\nEdozelan ere, lagun gehiago ere izan ziren zubian ipinitako karpara informazio bila galdezka joan zirenak. Izan ere, arratsaldeko lehen ordutik musikarekin girotu zuten Zubi Nagusia Soraluze, Mugituz! topaguneko kideek, Hamabostero Hankabero ekimenaren estreinaldiaren berri lau haizetara emanez.\nEta jasotako harrerarekin “oso pozik” dira bultzatzaileak: “Abiapuntu polita izan zen egitasmoarendako. Irudikatu ahal izan genuen egitasmoaren nortasun irekia, adin guztietako pertsonak agertu ziren-eta: umeak zein helduak. Oso pozik gaude izan zuen harrerarengatik eta baita ere horrelako egitasmo berri bat martxan jartzearren. Inpresio onarekin geratu ginen”, azpimarratu du Martinezek.


Delmasen etxea, Begoñako Ibarran\nBilbo setiaturik bigarren karlistadan (1874)\tLorea Soldevilla: “Krisi garaian kooperatiba piloa sortu dira”\tZoragarria\tBegoñako ikurren galera\tBihotzean handi, ezpainetan xume\tDelmasen etxea, Begoñako Ibarran\tBerton\t- Begoñeraz\tTestua: H.O./Argazkiak: Telesforo Errazkin (Euskal Museoa)-k idatzia\tlarunbata, 2011 abenduak 31. 11:51\tEgunotan, Bilboko Udalaren esku, Juan Eustakio Delmas protagonista daukaten liburu garrantzitsu bi argitaratu dira. Zoritxarrez, liburu horietan Bilbo baino ez da ageri. Baina Delmasek asko idatzi zuen, baita albo-herrien eta Bizkaia osoaren gainean ere. Eta Begoñan bizi izan zen: Campo Volantinera aldatu zen lehenengo burgesa izan zen Delmas. Karlistadan galdu zen etxe hartan gorde zuen altxorra. Azken asteotan, Seve Callejaren ardurapean eta Bilboko Udalaren eskutik, liburu berri bi plazaratu dira Juan Eustakio Delmas inprimatzailearen inguruan. Lehenengoak, Viaje por el Bilbao de antaño, XIX. mendean Delmasek –eta Francisco Hormaetxek– egindako Bilboren deskripzio zabalak batzen ditu. Bigarrena, ostera, Seve Callejak ehundu duen biografia da: El impresor Juan E. Delmas, un sueño incendiado. Delmas Bilbon jaio zen 1820an, aita italiarra eta ama gaztelarra zituela. Aitak kafetegia eduki zuen arren, bene-benetako ogibidea inprenta zuen. Semeak segida eman zion behar horri, kazetari, editore, historia ikertzaile eta grabatugile ere jardun zuen arren. Hamaikatxo lan argitaratu zuen Bilboko, Bizkaiko eta, oro har, Euskal Herriko kontuen gainean. Egunkarien artean, bere lanik kuttunena ‘Irurac Bat’ kazeta liberal foruzalea izan zen. Delmas BegoñanBilbotarra izanagatik, Delmasek bazeukan zer ikusirik Begoñarekin, eta ez edozelakoa. Bera izan zen Campo Volantin aldean jauregia eraikiarazi zuen lehenengo burgesa, XIX. mendearen erdialdean. Orduan leku bakartia zen hura, Salbetik hur, ortu, estrata, solo eta zuhaiztien artean. Ez dago esan beharrik alderdi hura Begoña zela. Bilbo Zingirakalen (Sendejan) amaitzen zen. Handik aurrerakoa, Begoña zen (1870an Bilbok alderdi hori bereganatu zuen arte): Quintana jauregia, Kristoren ermita, San Agustin komentua (egun Bilboko udaletxea dagoen orubea), Campo Volantin osoa Salberaino… Bide batez: Campo Volantin baino lehen, inguru guzti horri Begoñako Ibarra auzoa esaten zioten agirietan (barrio de Ibarra, en Begoña). Hortik Euskaltzaindiak proposatu duen Begoñaibarra izena. Etxea eta altxorra erreAskotan gertatzen zaie aitzindariei garesti ordaintzen dutela euren ausardia. Delmastarrek behar baino arinago altxarazi zuten etxea. Jauregi dotorea zen, garaiko burgesen gustukoa, itxura frantseseko txaleta, pisu bikoa, inguruan lorategiak, zuhaitzak eta zelaiak zituela, dena ondo hesituta. Baina bigarren karlistada biztu eta gero eta indar gehiago hartu zuen, harik eta matxinatuek Bilbo setiatu zuten arte. Delmasen zoritxarrerako, setio lerroa bere etxean bertan hasten zen: karlistak Deustuko azken etxeetan zeuden (gaur egun Deustuko Unibertsitatea dagoen aldetik Salbera: Kaba, Arkotxa, Casamonte…). Delmasen etxea, ostera, liberalen lehenengo defentsa gunea zen. Eta, jakina, larrutik ordaindu zuen. 1874ko martxoaren 14ko gauean gertatu zen. Karlistek eraso jo eta jauregia defendatzen zuen guarnizio liberala garaitu zuten. Etxeari su eman eta oso-osorik erre zen txalet eder hura. Delmasek Bilbotik –hiriburuaren defentsan lagundu zuen– ikusi zituen bere etxeko suak eragindako garrak: “Nunca olvidaré la fecha cuando ví que se levantaban hacia cierto sitio donde jamás volvía los ojos sin temblar; comprendí que le había llegado el turno de arder a mi quinta”. Juan Eustakio Delmasentzat kolpe latza izan zen. Hala aitortu zuen urte batzuk geroago, gerra amaitu eta gero, Valdespina buruzagi karlistari bidali zion gutunean. Gehiegikeria izan zelakoan zegoen, etxeari su eman ziotela horretarako arrazoi barik. Karlistek eman zuten partean, ostera, gatazka gogorren ondorioa izan zela jakinarazi zuten. Edozelan be, asko izan ziren Bilbo inguruan (Begoñan, Deustuan, Abandon) eta Bilbon bertan karlistadetan erre edo galdu ziren baserri, etxe eta jauregiak. Delmastarrenak, ostera, bazeukan berezitasunik: etxearekin batera Delmasek urte askotan han eta hemen batutako agiri zaharren kopia piloa galdu ei zen. Bere bizitzako lana ei zen, Bizkaiko historiaren gaineko hamaika agiri zahar, bere eskutik egindako oharrez jantzita. Denetara 30en bat eskuizkribu ei zeuzkan, noiz zuzendu eta argitaratu zain.


AITASUN FRANZISKOAREN ESALDIAK HAUSNARTZEKO\nBatzuk aurkezten dizkizuegu Frantzisko Aita Santuaren esaldiak, itxialdian bizi ditugun garai latz hauetan, jende asko nahiko kaltetua izan da; Baina animo eta motibazio hitz soil batzuek ere pertzepzioa alda dezakete.\n1 Frantzisko Aita Santuaren esaldiak\n2 Frantzisko Aita Santuaren beste esaldi ospetsuak\n3 Eskritura Santuan inspiratutako Aita Santuaren faseak\nFrantzisko Aita Santuaren esaldiak\nBaliteke une honetan gauza asko bizi izatea, arazo pertsonalak, familiakoak eta beste hainbat arazo; baina ez kezkatu. Egungo pandemiaren aurrean, Gorengo Pontifizea ez da isilik egon eta jarraitzaile guztiei eta mundu osoari ematea erabaki du, kredo edo arraza edozein dela ere; hitz batzuk gu animatzeko eta aurrera jarraitzeko eta borrokan jarraitzeko.\nGogorarazteko ez gaudela bakarrik, Jainkoa, beti bidelagun dugula bidelagun, eta laster, urrun gaindituko dugula. Hona hemen batzuk Frantzisko Aita Santuaren esaldiak, horietako batzuk azkenak dira; Beste batzuk, ordea, aurreko urteetakoak dira, baina gaur egun ere lagunduko digute eta baita hausnartzen ere; esaldi hauek hauek dira:\n"Eskatu dezagun pandemia hau bertan behera uztea, sufritzen dutenen arintzea eta hildakoaren betiko salbazioa".\n"Medikuak, erizainak, supermerkatuetan produktuak berriz hornitzeko arduradunak, garbitzaileak, zaintzaileak, garraiatzaileak, segurtasun indarrak, boluntarioak, apaizak, erlijiosoak" eta "inor bakarrik salbatzen ez zela ulertu zuten guztiak" (...) Beldurraren aurrean, erreakzionatu egin dute bere bizitza ematen ”.\n"Mundu gaixo batean beti osasuntsu egoteko pentsaera asaldagarria jarraitu dugu (...) Bizitzaren ibilbidea berrezarri behar dugu".\n"Denok bat izan behar dugu".\n“Fedearen hasiera salbazioa behar dugula jakitea da, ez gara autosufizienteak. Bakarrik hondoratzen gara, Jauna behar dugu antzinako marinelak izarrak bezala. Gonbidatu dezagun Jesus gure bizitzako itsasontzira. Eman ditzagun gure beldurrak, berak gainditu ditzan ”.\n"Indarra Jainkoaren zerbait ona bihurtzea da gertatzen zaigun guztia, baita txarra ere ”.\n“Ez gaitzazu utzi ekaitzaren errukira. Berriro errepikatzen duzu: Ez izan beldurrik, eta guk, Pedrorekin batera, zama guztia deskargatzen dugu zugan, badakigulako zaintzen gaituela ”.\n«Birus batek kutsatzeko arriskuak beste" kutsatze "mota bat irakatsi beharko liguke, maitasunarena, bihotzetik bihotzera transmititzen dena. Eskertzekoa da osasun langileen, medikuen eta apaizen laguntza espontaneoa eta konpromiso heroikoa eskuragarri dituztela. Aste hauetan fedetik sortutako indarra sentitu dugu.\nFrantzisko Aita Santuaren beste esaldi ospetsuak\n«Denak deituta senti daitezen eta ostalaritza, senidetasun, elkartasun modu berriak ahalbidetzeko espazioak irekitzeko ausardia aurkitzea. Bere gurutzean salbatu gara itxaropenari ongietorria emateko eta bera dela geure burua mantentzen eta mantentzen laguntzen gaituzten neurri eta forma guztiak indartzen eta onartzen dituena. Jauna besarkatzea itxaropena bereganatzeko: hau da fedearen indarra, beldurretik askatzen gaituena eta itxaropena ematen diguna.\n"Jainkoak ez gaitu hilobirako sortu, bizitzarako sortu gaitu, eder, on eta alai".\n“(...) Denok itsasontzi berean gaude”.\n"Indibidualismo erradikala da garaitzeko birus zailena".\n"Gure ziurtasun faltsuak agerian utzi zituen".\n"Elkarrekin jarduteko ezintasuna erakusten zuen".\n"Hiperkonektatuta egon arren, guztioi eragiten diguten arazoak konpontzea zailtzen zuen zatiketa gertatu zen".\n"Aurrerantzean ezin dugu gerra konponbide gisa pentsatu, arriskuak ziurrenik beti egotzitako erabilgarritasun hipotetikoa baino handiagoak izango direlako".\n"Kontrolik gabeko botere suntsitzailea errugabeen zibil askori eragiten die". Arma nuklear eta biologikoei erreferentzia eginez.\n"Errealitate hori ikusita, gaur egun oso zaila da beste mende batzuetan heldutako irizpide arrazionalak onartzea" gerra justu "posible bati buruz hitz egiteko. Inoiz ez gerran! ”.\n"Ezin dugu bihar sentitu norberak bere burua baloratzen ez badu, bere bizitzak, eskuak, istorioak merezi duela sentitzen ez badu".\n“Lanbro trinkoek gure plazak, kaleak eta hiriak estali dituzte, gure bizitza hartu dute isiltasun gorgarriz eta bere bidean dagoen guztia geldiarazten duen hutsune desolatu batez betez: airean dardara egiten du, keinuetan sentitzen da, itxurak. Beldur eta galdu gara ... ”.\n"Epaiketa denbora hau aukeratzeko garaia da ... bizitzaren ibilbidea berrezartzeko garaia ... sufrimenduaren aurrean, gure herrien benetako garapena neurtzen da".\n"Maitasunaren garaipena gaizkiaren erroaren gainean, sufrimendutik haratago doan baina hortik pasatzen den garaipena ...".\n"Kutsadura askatzaile berria, fedearen eta itxaropenarena".\n"Gobernuek ulertzen dutela paradigma teknokratikoak (estatuari edo merkatuari buruzkoak) ez direla nahikoak krisi honi eta gizateriaren beste arazo handiei aurre egiteko".\n"Hiru T: lurra, aterpea eta lana [...] Axolagabetasunaren globalizazioak mehatxatzen jarraituko du [...] premiazkoa da maitasunaren zibilizazioaren alternatiba bizitzea [...] beharrezko antigorputzak lantzea justizia, karitatea eta elkartasuna ”.\n"Utzi gure lotarako kontzientziak astinduta ... anestesiatuta".\n«Hilabete hauetan, zeinetan mundua Mina eta heriotza, etsipena eta harridura ekarri dituen birus batek erabat larritu du, zenbat esku zabalik ikusi ahal izan ditugun! ».\n"Eskuak poltsikoan dituztenen eta pobreziak hunkitzen ez dituztenen jarrera, horietako askotan konplize ere izaten dira".\n«Bizi dugun une honek ziurtasun asko jarri ditu krisian. Gero eta ahulago sentitzen gara mugaren zentzua eta askatasunaren murrizketa bizi izan ditugulako.\n"Lana galtzeak, maitasunik maitatuenak eta pertsonen arteko ohiko harremanen faltak bat-batean ireki dituzte jada behatzera ohituta ez geunden horizonte".\n“Gure aberastasun espiritual eta materialak zalantzan jarri ziren eta beldur ginela aurkitu genuen. Etxeetako isiltasunean giltzapetuta, sinpletasunaren garrantzia eta funtsezkoa denaren aurrean begiak finkatuta edukitzea berreskuratzen dugu ”.\n«Gazte maiteak, adineko hauetariko bat zure aitona bada, ez itzazu bakarrik utzi, erabili maitasunaren fantasia, deiak egin, bideo deiak egin, mezu bat bidali, entzun eta ahal denean, neurri sanitarioei dagokienez, zoaz bisitatzera ».\n"Otoitz egiten dut adostutako guztia praktikan jartzeko, baita armagabetze prozesu eraginkor baten bidez eta meategiak kentzeko ere. Hori da konfiantza berreraikitzeko eta aspalditik itxarondako adiskidetzearen oinarriak finkatzeko modu bakarra.\nEskritura Santuan inspiratutako Aita Santuaren faseak\n"Ez egokitu modako kulturara, ez hartu iragan heroiko batean errefuxiatuta, baina jada gorpuztu gabe dago. Aldaketa garaian, ona da San Paulok Timoteri egindako hitzetan gelditzea: «Horregatik gomendatzen dizut jaso duzun Jainkoaren dohaina berpiztea ... Jainkoak eman digun Espiritua ez baita beldurraren espiritua, indarra baizik. , maitasunarena eta soiltasunarena ”(2 Tim. 6-7)”.\n“Karismoa fideltasunez bizitzea etxeak edo jarduerak bertan behera uztea, kentzea edo berrantolatzea baino aberatsagoa eta zailagoa da; burutzeko misioaren aurrean mentalitate aldaketa bat suposatzen du ”.\n"Garrantzitsua da mantentzea ez gaudela misiorako osatuta, baizik eta gure bizitza, aukera eta lehentasun guztietatik abiatzen diren misioan osatzen garela ”.\n"Ekaitzak gure zaurgarritasuna disimulatzen du eta agendak, proiektuak, ohiturak eta lehentasunak eraiki genituen ziurtasun faltsu eta soberakinak agerian uzten ditu".\nEkaitzarekin batera, gure egoak mozorrotu genituen estereotipo horietako makillajea beti agertu nahi izateko itxurakeriaz erori zen; eta agerian utzi zuen, berriro ere, ihes egin ezin eta nahi ez dugun pertenentzia arrunt (zoriontsua); anaien pertenentzia hori.\n"Guztiok gara beharrezkoak, batez ere normalean zenbatzen ez dutenak zeregin horretan ez daudelako" edo "eraikitzeko beharrezko kapitala" ematen ez dutelako ".\nHurrengo bideoan, beste bat ikusiko duzu Frantzisko Aita Santuaren esaldiak, Azkenak ez diren arren, asko lagunduko zaituzte hobeto sentitzen eta hobetzen.


topic_facet:"Mekanizazioa (Heziketa Zikloa). Erdi maila" topic_facet:"Lan giroko harremanak (Zeharkako Ikasgaia)" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Lan giroko harremanak (Zeharkako Ikasgaia) Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Hazi eta hezi, uztaileko azoka berezian - Goierriko Hitza : Goierriko Hitza\nUztaileko azoka berezian artisau postu bat gehiago egongo da: Hazi eta hezi proiektu ataundarra. Oihalezko poltsak eta motxilak, fardel eta konpresa higieniko garbigarriak, zakutxo termikoak eta musukoak jarriko ditu salgai. Funtsean, jaioberrientzako material jasangarria ekoizten dute. 2014az geroztik, Gipuzkoako Gabiltza Artisau Elkartearen kide dira.\nSasoiko barazkiak erosteko aukera ere egongo da. Besteak beste, tomateak, piperrak eta alberjinak. Eztiak, loreak, haziak, ogiak, gozoak eta gaztak ere salgai egongo dira.\nLarunbat honetan izango da azoka, uztaileko lehen larunbatean. 10:00etan zabalduko dute, 14:00ak arte. Bezeroen artean azokako produktuekin osatutako bi saski zozkatuko dituzte. Saski bakoitzarekin Igartza bisitatzeko bi sarrera ere emango dira. Gainera, 12:00etatik aurrera Loinatz musika eskolako trikitilari eta pandero-joleek giroa alaituko dute.


Karlos Aizpurua (Oiartzun, 1971) Saran bizi da. Enpresaritza eta Filologia ikasketak eginak ditu. 18 urte darama bertsolaritza-irakasle lanean, azkeneko hamarrak Ipar Euskal Herrian. ETBko Hitzetik Hortzeran, BERRIAn, GARAn eta Euskadi Irratiko bertso-irratsaiotan kolaboratzaile legez aritua. Egun bertsolaritzaren transmisioaren plan estrategikoa egiten dihardu.\nPeru Abarka Narrazio Laburren III. lehiaketako saria Kamara Gose lanarekin eskuratu zuen.


Literatur Emailuak » Alfred de Musset hil zela 150 urte\n1857ko maiatzaren 2an hil zen, orain 150 urte, Alfred de Musset idazlea. Idazle erromantikoa, poesia, antzerkia eta narrazioak landu zituen Contes d’Espagne et d’Italie liburuarekin ezagun egiten hasi zen idazlea. Ez dira Musseten lan asko euskarara ekarriak izan direnak. Gabriel Arestik itzuli zituen hiru poema, eta Egan aldizkarian argitara eman 1967an. 1991n, berriz, Juan Kruz Igerabidek euskaratu zuen Zozo zuriarena (Histoire d’un merle blanc) narrazioa, Ereinek kaleratua Alvaro Matxinbarrenaren ilustrazioek lagunduta. Narrazioa eta poemak eskaintzen dizkizugu.\nFamilia oneko semea, 1810eko abenduaren 11n jaio zen Parisen Alfred de Musset. Zuzenbidea, medikuntza eta hainbat alorretan saiatu ostean, ikasketak utzi eta laster jo zuen letretara. Frantziako lehen erromantikoetarik bat kontsidera daiteke. Espainia eta Italiako ipuinak argitaratu eta ospea lortu zuen arren, Nuit vennetienne antzerki-lanaren porrotak eraginik izan zuen autorearengan.\nAntzerki lanak idatzi zituen, jokatuak baino irakurriak izateko gehienbat, nahiz eta bere hainbat lanen estreinaldiak egin zituen Théâtre Française-ak. Narrazioaren alorrean, berriz, ipuina izan zen gehien landu zuena —eleberri bakarra idatzi zuen, Confession d’un enfant de siècle—. Poemak dira, hala ere, Alfred de Musseten literatur lanik behinenak, idazlearen sena hobekien erakusten dutena. Mugimendu erromantikoko figura, bizitzan zehar izan zituen gorabeherak islatzen dira bere poemetan (George Sandekin izan zuen harremana, Italiako bidaia batean etena; bere osasun makala…), hala nola Frantziako erregimen erregezalearen erakundeetan egin zuen lanak —hainbat postu eta merezimendu jaso zituen 1848 aurreko monarkia eta geroko II. inperio garaian—.\nAhaztuxe, Parisen zendu zen, 47 urte zituela, 1857ko maiatzaren 2an.\nGabriel Arestik Musseten hiru poema euskaratu eta argitaratu zituen Egan aldizkariko 1967ko zenbakian: Andaluza, Barberinaren kantua eta Gogoratu!, azken hau Mozarten musikaren gainean egindako olerkia.\nIpuin xarmagarri, soila dena, Zozo zuriarena, berriz, 1991n plazaratu zuen Ereinek Auskalo sailean, Juan kruz Igerabidek euskaratua. Bere itxurazko soiltasunean, Mussetek bizi izan zuen garaiko gizartearen kritika ere bada ipuina. Arrakasta handi samarreko antzerki lan bat prestatu zuen, 2000. urtean, Théâtre du Nord-Ouestek narrazio hau oinarri zuela.\nAlfred de Musseten obrak, poemak batik bat, irakur daitezke Interneten. Hauexek guneak:\nAlfred de Musseten gaineko gunea\nMusseten hainbat poema\nFantasio, Les Caprices de Marianne, Rolla, André del Sarto, Gamiani ou deux nuits\nOn ne badine pas avec l’amour, Perdican, Camille et Perdican, Lorenzaccio 1834\nIl ne faut jurer de rien, Lettre à M. de Lamartine, Faire sans dire, La Nuit d’août, La\nconfession d’un enfant du siècle, 2 volumes, 1836\nUn caprice, La Nuit d’octobre, À la Malibran, Emmeline, Les deux maîtresses. Lettres\nà Dupuis et Cotonet 1837\nSouvenir, Nouvelles (“Emmeline”, “Le fils du Titien”, “Croisilles”, “Margot”)\nLe voyage où il vous plaira, Sur la paresse, Histoire d’un merle blanc, Après une\nNouvelles (“Pierre et Camille”, “Le secret de Javotte”) 1848


Arantzazuko Santutegia – Oñati\nBisitatzeko >>Arantzazu >>Oñati\nGipuzkoako Zaindariaren Santutegia paisaia ikaragarri batean kokatua dago, mendigune harritsu eta haitzarte sakonetako ingurune batean; Araba, Nafarroa eta Gipuzkoako mugan, zehazki.\nBaina, batez ere, abangoardia artistikoak nabarmentzen du Arantzazu. Garaiko molde arkitektonikoak apurtzen ditu, artista-mintegi batetik sortutako lanaren lekukotasun bakarra delako.\nErlijio eta abangoardiaren elkargunea\nArantzazuko santutegia urte osoan eta egunero zabalik dago. Bisita gidatuak nahi izanez gero… (50´)\nKondairaren nondik norakoak\nKondairak dioenez, Rodrigo de Balzategi izeneko artzain bati Ama Birjina agertu zitzaion elorri baten gainean.\nHarrituta, honako hau galdetu zion: “Arantzan, zu?” Ondorengo mendeetan zehar frantziskotarrek gurtza, peregrinazio, arte eta kultur-gune bihurtu zuten lekua.\nMonasterioak halabeharrez edo nahita eragindako suteak jasan zituen, eta aldi bakoitzean berriro eraiki behar izan zuten.\nOraingo basilika egiteko lanak 1950ean hasi ziren, Sáenz de Oiza eta Laorga arkitektoen zuzendaritzapean.\nOteizaren obra fatxadan\nAipatzeko moduko elementuen artean dago basilikaren fatxada. Hor nabarmentzen dira punta zorrotzeko hiru dorreak, elorri zuriaren ohoretan, Pietatea eta 14 apostoluak, azken bi hauek Jorge Oteizaren obra.\nSarrera eta barnealde ikusgarriak\nEduardo Chillidak egindako burdinezko ateak zeharkatu eta gero, bisitariak erretaula nagusi bikaina aurkituko du. Lucio Muñoz da egilea, 600 m2-ko azalera du eta egur tailatuz zein polikromatuz landua dago, erdian XIII. mendeko Amabirjinaren gelatxoa dago kokatua; haren horma-irudiak Xabier Egañak egin zituen, eta azkenik, espazioa argitzen duten beirateak, Xabier Álvarez de Eulate jaunak eraikiak.\nKriptara jaitsiz gero, Nestor Basterretxearen pinturak ikusiko ditugu. Gizon-emakumearen eta Kristo Berpiztuaren historiaren eboluzioa erakusten digute pinturok.\nGaur egungo Arantazun… Gandiaga Topagunea\nArantzazun dago Gandiaga Zentroa, eta askotariko ekitaldi pribatu nahiz publikoak antolatzeko prestaturik dago: biltzarrak, bilerak, kongresuak, jardunaldiak, mintegiak… Era guztietako elkarteentzat ezinbesteko tresna bihurtu dira, pertsonak eta proiektuak ondo kudeatzeko helburuarekin.\nTopagunearen eta basilikaren artean, eraikin txiki bat dago, “Misterio” izenekoa. Jorge Oteizaren eskultura batengatik du izen hori, eta eskultura bera leku horretan dago.\nGandiaga Topaguneko informazio gehiago nahi izanez gero, 943 716575 telefonoan eta www.arantzazu.org webgunean topatuko duzu.\nArgazki galeria Argazki guztiak (4)\nIgnaziotar bidea Oñatitik\nOñatiko erdigune historikoa